Bukedde Online - Abantu basazeewo eggoye ku Bebe ne Bobi\nOw'emyaka 13 entiisa y'okutta kitaawe emulemeddemu\nAbalongoosa ebizimba ku bwereere badda Oct...\nOLUTALO lwa Bebe Cool Munenemunene ne Bobi Wine pulezidenti wa Ghetto, na buli kati lukyali ku mimwa gy’abantu era lawundi esooka yawedde eyawudde omusajja mu balenzi.\nEngeri gye baayingiddewo\nBobi ye yasoose okutuuka ku ssaawa 1:45 ez’akawungeezi nga yajjidde mu baasi ya Pioneer nnamba UAR 581J ne Fire Base ye yonna.\nWaayiseewo eddakiika 10 zokka Bobi ng’amaze okuyingira ne Bebe n’ayingirawo mu Hummer ye eriko ebigambo ‘Big Size’ ng’ali mu luseregeende lwa mmotoka ezikulembeddwaamu kabangali ya miritale nnamba H4DF 1135, obwedda eyerula ekkubo mw’ayita.\nBweruba lutalo lwa kuyiiya wano Bobi yalagiddewo nti musajja muyiiya. Bwe luba lutalo lwa kulaga mukwano na bawagizi be n’okulaga nti abantu be we baba naye w’abeera era Bobi wano yaliddewo munenemunene.\nBwe kuba kulaga bunene ani big size, ekitiibwa Bebe kye yajjiddemu kyaliddewo omubanda eyajjidde mu Pioneer.\nBwe kuba kulaga buli omu ky’alinawo mu bugagga Bebe eyajjidde mu Hummer yaliddewo Omubanda wa Kabaka. Kati ggwe kiki ky’otwala nga ekikulu buyiiya na kulaga nti oli wamu n’abawagizi bo oba kulaga kitiibwa n’emmaali? Ggwe osalawo.\nBwe batuuse emabega wa siteegi, buli omu yabadde yeebuluunguluddwa abakuumi nga tewali asobola kusala kudda mu nkambi ya mulala. Bobi yabadde ne bakanyama ne be ne Bebe bwatyo.\nAbawagizi b’enjuyi zombi baabadde bali kintabuli, naye nga tewali alwana. Bobi bwe yasuddeemu Omukwano Gunyuma, Nnyimbira Kabaka Wange, Singa, Kadingo abantu baacamuse nnyo okwo kw’ossa okubayimbya entakera.\nYe Bebe olwasuddemu Never Trust All People, Chemical Reaction, Bafudde ne Abakyala Bampangula tewali muwagizi yasigadde mu katebe. Era olutalo lw’okucamula oli bw’agamba nti benkanye taba mukyamu.\nBebe Cool ng’attunka n’omuwala. Yakkirizza nti ye Mr. Kataala eryamuweebwa Bobi.\nBebe kumpi buli mulundi gwe yalinnye ku siteegi ng’akyusa, era yakyusizza enfunda musanvu ate munne Bobi yakyusizza emirundi esatu gyokka. Bobi yayambadde lumoolo enzirugavu, n’asiba ettaayi enjeru, ekkooti enjeru n’essaati enzirugavu.\nBebe yayambadde ekitengi ekiddugavu, olumu n’ajjira mu mujoozi omweru n’empale enjeru n’ebirala. Wano mu kukyusa n’okulaga ebyambalo ku siteegi tewali kuwanaanya Bebe olutalo yalumezze.\nBebe ye yasoose ku siteegi ku ssaawa 3:43 n’atandika okukuba emiziki, kyokka ng’akubira ku CD ng’eno DJ we Brian amuteraamu ebirungo. Yamazeeko eddakiika 12 zokka.\nKu 3:55 Bobi n’ayingirawo, yasoose kukuba luyimba lwa Buganda olwo n’asumulula ekyuma layivu ng’eno Bebe akyali ku CD, okutuusa Bobi lwe yacwanye n’agamba taddamu kuyimba okugyako nga Bebe avudde ku bya kaliyoki n’akuba layivu, kino Bebe teyakikoleddewo naye oluvannyuma yatandise okukuba layivu.\nOlutalo lwa lawundi 11 ezaasoose nga Bobi akuba ekyuma layivu ate nga Bebe ali ku CD, kino kirabwa n’ayonka nti Bobi yaluwangudde.\nKu ssaawa 5:17, Bebe yatandise okukuba ekyuma layivu, yagguddewo n’oluyimba lw’eggwanga n’azzaako Ekitiibwa kya Buganda olwo n’akuba ennyimba nnya okuli ‘Ani y’ani’, ‘Bafudde’, ‘Abakyala Bampangula’ ne ‘Kyokka Mukwano’ nga tasirisizza ndongo ekyalese nga buli muwagizi amunyeenyeza mutwe era eno lawundi teyalabizza ku Bobi.\nBobi obwedda ennyimba ze azoogereramu nnyo era ng’ebigambo bye ebisinga bijerega Bebe, wano bangi baamusaze obubonero ne babuwa Bebe kuba ye teyayogedde nnyo ng’abantu abakuba muziki.\nBobi Wine omubanda wa Kabaka naye yakkirizza nti ye Kadingo eryamuweebwa Bebe\nKyokka abamu bagamba nti Bebe okugenda nga olutalo terunnaggwa nti yapanze kakodyo na poliisi ng’ennyimba zimuweddeko ate nga ye Bobi yabadde tannamalayo zize ekyamuwalirizza n’okulemera ku siteegi. Bw’obuuza ani asinza ennyimba ennyingi, Bobi alyawo Munenemunene.\nBebe yasinzeeko ku mubanda wa Kabaka mu kwolesa empisa kubanga Bobi bwe yalemedde ku siteegi, abaserikale ne bamwebungulula, Bebe yavuddeyo n’agamba nti kale bwe kuba kusinga onsinze, naye va ku siteegi ne yeetoowaza ku lw’emirembe.\nBebeCool ng’atuuka mu mmotoka ye eya Hummer.\nBobi Wine yajjidde mu bbaasi ya Pioneer okulaga nti atambula n’abantu\nNaye ate mu lutalo bw’okkiriza nti bakuwangudde era baba bakuwangudde.\nAbalwanyi buli omu yabadde akyawaga, kyokka poliisi n’eyimiriza olutalo ku ssaawa 9:26 ng’aduumira poliisi mu bugwanjuba bwa Kampala Moses Muluya, okuluyimiriza yagambye nti obudde buweddeko. Era singa si ekyo, abalwanyi baabadde bamalirivu okukeesa nga beeraga emiziki.\nBobi ye yasoose okugamba nti agudde mu lukwe lwa Bebe ne poliisi okukomya olutalo, naye n’agamba nti singa poliisi egezaako okukikola, waakiri bajja kumuttira ku siteegi naye tajja kuvaawo kuba akyayimbira bantu be.\nWano Bebe we yaviiriddeyo n’agamba nti, ‘Mundaba ennyambala, eraga nti nkyasobola okugenda mu maaso n’olutalo, naye nze ndi musajja mukulu, Bobi mwana muto mu kukuba emiziki ne mu myaka.\nEkirala omusiru takusiriwaza, kale Bobi tasobola kunsiriwaza ntuuke n’okujeemera poliisi, kye mmulazeeko kimala era nja kwongera okumukakasa e Ntebe”, Bebe bwe yagambye. Olwamaze okwogera bino n’alinnya Hummer ye n’agenda.\nBebe Cool yakyusizza emirundi musanvu engoye.\nBarbie muka Bobi Wine ng’awagira bba. Bobi Wine yakyusizza emirundi esatu olwo n’akuba abawagizi emiziki.\nWano abawagizi ba Bobi kwe kuleeekanira waggulu nga musajja waabwe bw’awangudde nti era Bebe atidde.\nWadde Bebe yabadde amaze okuwanika, Bobi yasigadde ku siteegi, kye yagambye nti amaze okumegga, kati ali mu kuluma.\nOkwoleka okuluma kwe, olutalo yaluggye ku Bebe gwe yabadde agamba nti adduse mu lingi n’aluzza ku poliisi okugigoba ku siteegi naye nayo n’eremerawo kwe kutandika okuyimba nga n’abaserikale bali ku siteegi bagugulana ne bakanyama be.\nGye byaggweeredde ng’ayongedde n’ayimbayo ‘Kagoma ka lulendera’, ‘Kataala’ naye zino yayimbyeko kitundu n’amaliriza n’oluyimba lwa ‘Nnyimbira Kabaka wange’ olwaggaddewo olutalo ku ssaawa 9:28, olwo n’alinnya mmotoka Prado ng’eno abawagizi be bwe bagyerippyeko okutuusa lwe yafulumye ekisaawe.\nBebe yayimbye ennyimba eziwerako mu Lungereza, era obwedda agamba nti ‘Bannange Oluzungu luzibu’ kino kyayombezza abantu bangi omuli n’abawagizi be nti by’ayimba tebabitegeera. Kyokka ye Bobi yayimbye Luganda lwokka, ekyalaze nti yabadde amanyi ekikula ky’abantu b’ayimbiramu, wano nawo Bobi yawangudde.\nBobi Wine ng’ali ne Paasita Bugembe ku siteegi\nEbyayolese obunene bwabwe\nBebe buli lawuundi obwedda ayimba ennyimba wakati w’essatu n’ettaano.\nBobi obwedda awaga era abawagizi ne bakuba enduulu n’okukuma ebiriroliro, ate Bebe ng’abantu tebacamuka nnyo.\nBebe yakubye lawundi ya nnyimba nnya nga tasirisizzaamu .\nBebe yabadde n’abazinyi abasajja n’abakyala.\nBuli omu yazze ne bakannyama era buli lawuundi obwedda ze bayimba nga bakannyama baabwe ku siteegi babaawo.\nBobi baamuleetedde entebe ey’enjawulo ku siteegi, nga olumala okukooka ng’agwa muli n’awummula.\nBobi yabadde ne ba MC basatu okuli Esco Kizito, Dicanio n’omulala ate Bebe yabadde na Mulangira Ndausi.\nGagamel Band eya Bebe ye yamukubidde ebidongo, ate Bobi yabadde na Solid Band.\nBebe Cool ne ng'ali ne Paasita Bugembe ku siteegi\nEnnyimba ze bayimbye\n3:43 Bebe yatandise ne Okunsunansuna, Mambo mingi, He is the Protector ne Talimba Yesu.\n3:55 Bobi yakubiddewo layivu, yayingiddewo ne Mazzi mawanvu, Kiwaani ne Ghetto Naziggala.\n4:17 Bebe yakomyewo ne Kaamungolo, Ngenderera, If I Wish, Sanyu Lya Mutima Gwange, Kusukusu, Gaetano n’avaawo.\n4:28 Bobi n’ayingizaawo In The Dance, Anegaanyi, baayimbye ne Tigan. Olwamaze ne yeecanga nti ne Bebe alina okukuba layivu olwo alyoke addemu ayimbe.\n4:39 Bebe akomawo ne Never Trust All People, Fire burns, Kiba kibi luno baaluyimbye ne Sweet Kid, I was in Prison ne Chemical Reaction.\nBaanabawala nga batuuka e Lugogo. Wakati Ono mwanamuwala yanyumiddwa endongo n’azibiriza. Bano abadigize nga batema ddansi mu kivvulu.\nAbawagizi ba Bobi Wine nga balaga obuwagizi bwabwe.\n4:50 Bobi yazze ne Maama Mbiire. Wano yeermye okuddamu okuyimba okutuusa nga Bebe akubye layivu waya. 5:00 Bebe yaleesa abaana ba Katalemwa b’ayamba.\n5:08 Bobi, kirungi okuyamba abaana ng’abo abali mu bwetaavu naye leero lutalo lwa kuyimba si kusondera baana ssente. Bebe jangu oyimbe totya.\n5:17 Bebe yatandise okukuba layivu n’akuba ennyimba nnyanga tasirisizza (Non Stop) okuli Ani y’ani, Bafudde, Abakyala Bampangula ne Kyokka Mukwano era lawundi eno bagyogerako nga mweyasinze okukubira ennyo Bobi.\n5:27 Bobi yatandise ne Ono omwana ayagala balaasi lwokka n’adda mu kulumba Bebe.\n5:40 Bebe akomawo ne Going so Higher, Obulamu bunyuma ssente.\n5:50 Bobi yaymbye Kansubize ne Singa.\nMukyala mukulu omuziki gwamutabudde butabuzi.\n6:04 Bebe n’ayimba Born in Africa, Maama w’abaana bange ne Mumugambe.\n6:18 Bobi, yasuddemu Oli Musajja nabaki ne Kabaseke.\n6:32 Bugembe ajja ku siteegi nga bali ne Bebe n’oluyimba Nangirira, Bamuyita Yesu n’abawa essaala n’agenda.\n6:55, Bugembe ate ajja ne Bobi n’oluyimba lwabwe Nandyagadde n’ensaba ku Ssande ne Biriba Bitya nga luno Bugembe yaluyimbye yekka. Yabadde agenda Bobi kwekumugamba ‘Paasita nange mpaayo akasaala, kuba k aka chali tekandyako omukisa, naye nako kasabire ennyumba yaako eggwe’\n7:08 Bebe ajja ne Eddie Yawe ku siteegi, n’ayimba OMusajja mu makage. Yawe kwekugamba nti bonna Bebe okuyimba era bonna baana ku ye. Yayimbye Tomuswaza, Trouble ne Guminkiriza.\nAbawagizi nga babinuka\n7:31 Bobi ne Taata w’abaana, Omukyala bw’akunobangako ne Omukwano gunyuma.\n7:49 Bebe ne Bbogolako ne Big Size.\n8:02 Bobi ajja ageegenya Bebe, mbu agenze… ayimba Bad man From Kamwokya, Number One ne Njagala obagambe nti nze nkwagala.\n8:17 Bebe ayaingirawo ne If you Love me, Akapale ko mwe muli eddogo lyo ne Omwana asunda amata.\n8:30 Bobi ajja ne Tube bayonjo ne Kadingo.\n8:41 wano yaleese Butchman, Bebe n’ayimba Byolaba Ntuuyo zange ng’eno Butch bw’awuliriza.\n8: 53 Bobi yayimbye Mundeke Mbeewo ne Kikomando.\n9:14, Bebe yazze ku siteegi n’asiibula abawagizi be n’abagamaba beegweko ku Sande nti kuba poliisi eyimirizza polutalo obudde buweddeko.\n9:26 Bobi ayimba Mr. Money, Kataala ne Nnyimbira Kabaka wange. Luno lwa wedde ssaawa 9:32 olutalo ne luggwa.\nBebe Cool ng'ayimba ne Burcherman eyaliko mu Fire Base Crew\nOlutalo lw’ebigambo olwabaluseewo wakati waabwe Bobi ye yasinze okulufunamu .\nBuli obwedda alinnya ku siteegi avuluga munne, Bobi ye yasoose oyo chali Kataala. Ko Bebe, gwe oli Kadingo.\nBobi: ‘Enjaga bw’ekukuba, egenda n’ekulimba nti oli ng’akutte mmundu ng’olowooza akutte fimbo, kino si kyabulimba nammwe mwakirabako gwe jjukira Bebe, manya Kataala gwe baalya Amanda…’\nBebe: Kadingo agamba nti Zuena yagenda lwa bwenzi bwa Bebe, naye Zuena tebamusuuliranga ku mwana. Ko Bobi nti omusajja naawe nga bwe mubimanyi ayinza okugendako ebbali naye, nze Radio wa Goodlyfe simukolimira.\nBobi: Ekitone si bigambo, ye lwaki oyo temumukuba amasasi, abavubuka abakuba ebyuma bafulumya eddoboozi eriringa ery’amasasi.\nBobi: Obadde oyogera bingi ku leediyo, na kati jjangu oyogere nga ndi mu maaso go.\nBobi: Ntandise okwagala Bebe kuba muwagizi wange anti oluyimba lwange kadingo mwe yaggya erinnya ly’ampita.\nBebe: Saagala kalenzi ako, kuba nakayamba nnyo naye tekampa kitiibwa oba lwaki tekamanyi bakulu baako?\nBobi Wine ng’assa abalabi essanyu.\nBobi: Oyo chali asula mu kayumba kabi yasiraana, oba bamutwale mu Goodlyfe. Bebe yalina ssente naye nga mu mukwano fala era bwatyo ne Zuena n’agenda mu goodly...\nBebe: Oluzungu luzibu okuyimba ky’ova olaba nga oyo Kadingo talusobola.\nBebe: Obulamu bunyuma ssente nze Bebe nnyirira ssente, Bobi asiiwuuse lwa butaba na ssente. ngula mmotoka ezitavaako bampa lwa ssente.\nBobi: Bebe agezze amanakunaku, Bobi gye mbeera walaga ssente, e Busabaala walaga ssente. Ye abeera wa Dadi e Kiwatule.\nBebe Cool ng’azina amazina Amaganda.\nBobi: Barbie yagaana abaana ba minisita bonna n’asalawo okugenda n’omulaasi.\nBobi: Oli yala, tolina mpisa ate olina emirimu gy’otokola, kino kye kyavaako Zuena okugenda. Chamili yawulira n’akyusa kyokka Kataala agamba nze nvaako.\nBebe: Zuena ali mu Amerika agenda kuzaala mwana wa Bebe.\nOmuwanguzi alangirirwa nkya ku Resort bbiici e Ntebe.\nAbantu basazeewo ku Bebe ne Bobi\nMukuume obutonde bw'ensi - Bobi Wine


Bukedde Online - Ali ku gw'okutta Kirumira alaajanye\nKawooya owa DP azzeeyo okweyanjula\nAbaserikale b’amakomera ng’abatwala Kalungi mu kaduukulu k’oku kkooti e Wakiso.\nOMUSAJJA Abubaker Kalungi avunaanibwa omusango gw'okutta Muhammad Kirumira asabye kkooti emukkirize afune obujjanjabi olw'obuvune bwe yatuusibwako.\nBino Kalungi yabitegeezezza omulamuzi wa kkooti ye Wakiso, Eseza Nakadama. "Oweekitiibwa omulamuzi nsaba kkooti enzikirize nfune obujjanjabi kuba nnumizibwa ekisusse," Kalungi bwe yategeezezza kkooti.\nYagambye nti abaserikale abaamukwata baamutulugunya nga kati awulira obulumi obwamaanyi mu kifuba, embiriizi n'amagumba nga yeetaaga okujjanjabibwa. Kalungi yasoose kwagala kubaako ky’ayogera wabula abaserikale b’amakomera ne bamugaana wabula basibe banne ne bamugamba ayogere ebimuluma eri abaamawulire kye yakoze ne mu maaso g'omulamuzi Nakadama.\nYakikaatirizza nti eby’okutta Kirumira tabimanyi era nti amazima gajja kuzuuka. Omulamuzi Nakadama yawadde ekiragiro nti mu ddwaaliro eriri mu kkomera e Kigo bwe waba tewali bujjanjabi bumala Kalungi bamukyuse bamutwale mu ddwaaliro lya Murchison Bay mu kkomera e Luzira. Omusango yagwongeddeyo okutuusa nga November 14, 2018


Забур 61 CARS - Zabbuli 61 LCB\n161:1 a Zab 64:1 b Zab 86:6Wulira okukaaba kwange, Ayi Katonda;\n261:2 a Zab 77:3 b Zab 18:2Nkukoowoola okuva ku nkomerero y’ensi,\n361:3 a Zab 62:7 b Nge 18:10Kubanga gw’oli kiddukiro kyange.\n461:4 a Zab 23:6 b Zab 91:4Nnaabeeranga mu weema yo ennaku zonna;\n561:5 a Zab 56:12 b Zab 86:11Kubanga ggwe, Ayi Katonda, owulidde obweyamo bwange:\n661:6 Zab 21:4Oyongere ku nnaku z’obulamu bwa kabaka;\n761:7 a Zab 41:12 b Zab 40:11alyoke abeerenga mu maaso ga Katonda ennaku zonna.\n861:8 Zab 65:1; 71:22Ndyoke nnyimbenga nga ntendereza erinnya lyo ennaku zonna,


VIDIYO! Kabiite wa Ssegirinya abotodde ebyama ku misango gya bbaVIDIYO! Kabiite wa Ssegirinya abotodde ebyama ku misango gya bba\nOctober 15, 2021 by : SK OMUZINNYI\nMaama wa Muhammad Ssegirinya, omubaka we Kawempe North, awanjagidde ssentebe w’ekibiina ki National Resistance Movement (NRM) era omukulembeze w’eggwanga lino Yoweri Kaguta Museveni okuyamba okusonyiwa mutabani we ku misango gyonna egimuvunaanibwa.\nMu kkooti ya Buganda Road, maama Justine Nakajjumba akubye omulanga era asabye Pulezidenti Museveni okusonyiwa Ssegirinya ng’emisango gyonna, egimuvunaanibwa yagizza mu butamanya.\nAgamba nti omutabani bukya akwattibwa, ku limanda e Kigo ali mu mbeera mbi, nga yetaaga obujanjabi, obusinga kw’obo obuli mu kkomera.\nMaama wa Ssegirinya, Nakajjumba mu kkooti bamufulumizza bamukwatiridde ng’ali maziga, ng’ayambadde ekitengi ekirimu ebya ‘Blue’, yesibye leesu erimu ebikuubo bya bulaaka ne bimyufu ssaako n’okutambulira mu bigere.\nOkuba omulanga, kivudde ku mulamuzi Karungi Doreen Olga, okusomesa Ssegirinya emisango gy’okukuma omuliro mu bantu n’okwongezaayo omusango gwe ng’ali ku limanda okutuusa nga 29, omwezi guno Ogwekkumi, 2021.\nWabula Ssegirinya, ng’ali ku nkola eya ‘Zoom’ okuva mu kkomera e Kigo, asobodde okutegeeza omulamuzi nti mulwadde era asobodde okuwanika ekigere waggulu, okulaga omulamuzi Kalungi, nti kiriko amabwa, nga kitandiise okuvunda, ekyongedde okutabula nnyina n’okusaba Pulezidenti Museveni okusonyiwa mutabani we.\nMaama agamba nti naye mulwadde wa kibuumba era Ssegirinya yabadde amujanjabisa.\nOmusasi waffe Nakaayi Rashidah ayogeddeko naye\nMaama wa Ssegirinya\nAte mukyala wa Ssegirinya, Nanfuka Fatuma naye akulukuse ku maziga olw’embeera ya bba gyalimu.\nNanfuka awanjagidde omukulembeze w’eggwanga, okuyimbula bba kuba musajja wa mirembe, ng’emisango gyonna egimuvunaanibwa, bamusibako matu ga mbuzi kumulisa ngo.\nKabiite wa Ssegirinya\nSsegirinya emisango egimuguddwako, okusinzira ku ludda oluwaabi, wakati w’omwezi Ogwomunaana n’Ogwomwenda, 2020 mu Kampala, yasobola okweyambisa omukutu ogwa Face Book mu mannya ga ‘Ssegirinya Muhammad FANS PAGE’, okunga abantu okwenyigira mu kwekalakaasa n’okukola effujjo ku kabinja k’abantu ku nsonga za Robert Kyagulanyi Ssentamu.\nKigambibwa, Ssegirinya yategeeza nti singa bagezaako okutta Robert Kyagulanyi Ssentamu mu ngeri yonna, ekinabaawo, kigenda kubisaamu emirundi 40 kwebyo ebyaali mu ggwanga erya Rwanda mu kitta bantu kya 1994.\nSsegirinya abadde ku limanda mu kkomera e Kigo ebbanga erisukka mwezi omulamba, oluvanyuma lw’okukwatibwa olwe kitta bantu ekyali e Masaka wakati w’omwezi Ogwomusanvu n’Ogwomunaana, 2021, ekyaleka abantu abasukka abasukka 20 nga battiddwa.\nSsegirinya mu kkooti e Masaka, yaggulwako emisango egiwerako omuli egy’obutemu, okulya mu nsi olukwe, okuwagira ebikolwa eby’ekitujju ssaako n’okugezaako okutta abantu.\nEmisango egyo, agiriko n’omubaka we Makindye West Allan Ssewanyana ssaako n’abantu abalala era bonna bali ku limanda mu kkomera e Kigo ne Kitalya.\nAte Poliisi mu disitulikiti y’e Pader ekutte omukyala ku misango gy’okutta muggya we ku kyalo Nekneno mu muluka gwe Atoo.\nOmukwate Winnie Adoch kigambibwa yafumise muggya we Winnie Lawino akambe nga bali mu nimiro ya mawogo.\nOkot agamba nti omukwate Adoch mukyala nnamba bbiri (2) era yalumbye Lawino okumusaba okumuguza ku mawogo.\nNga batuuse mu nimiro, Adoch yafumise Lawino, kivuddeko okufa kwe.\nJohn Bosco Lugela, ssentebe wa LCIII mu ggoombolola y’e Bongtiko agamba nti omulambo gusangiddwako ebiwundu ku nsingo, obulago, omutwe.\nAdoch oluvanyuma lw’okutta muggya we, yetutte eri ssentebe w’ekyalo era oluvanyuma atwaliddwa ku Poliisi y’e Pajule.\nOmwogezi wa Poliisi mu bitundu bya Aswa David Mudong Ongom, agamba nti alipoota y’abasawo eraga nti omugenzi yafudde nga kivudde ku musaayi omungi ogwamuvuddemu.\nOngom era agamba nti omugenzi yafumitiddwa emirundi 4 ku nsingo era okunoonyereza kutandiise.\nEbirala ebifa mu ggwanga – https://www.youtube.com/watch?v=AfVy5WDEupQ


omulamuzi agaanye okuwa kiconco ekiragiro ekigaana ab'omu lusanja okuzimba - Radio Simba, The Best Luganda Station in the World !\nomulamuzi agaanye okuwa kiconco ekiragiro ekigaana ab’omu lusanja okuzimba\nOmulamuzi wa Kkooti enkulu mu Kampala etawulula enkaayana z’ettaka Samuel Emolot yagaanye okuwa Medard Kiconco ekiragiro ekiyimiriza abatuuze be Lusanja okuzimba. Kiconco yabadde asabye omulamuzi okugira ng’ayimirizza abatuuze okuzimba okutuusa nga Kkooti emalirizza okuwulira omusango gwa nnannyini ttaka ly’e Lusanja omutuufu.\nKiconco yagambye nti singa kizuulwa nti ettaka lirye ate ng’abatuuze baddamu dda okuzimba kijja kumutaataaganya okuddamu okumenya amayumba gaabwe omulundi ogw’okubiri ate abatuuze baddemu bafiirwe.\nAbatuuze 128 nga bayita mu looya waabwe Erias Lukwago baaleese okusaba okupya mu kkooti nga baagala kkooti ebagatte kw’abo 12 Kiconco b’awawaabira nga bagamba nti ekiragiro kyonna kkooti ky’eneeyisa bwe kiba kikosa 12 nabo kijja kubakosa.\nObukodyo obwawanguzza Uganda Cranes bwava Rwakitura – Don Wanyama


Ndi mukyala Muganda nakabala: Justine Nameere ayagala okukiikirira abavubuka mu Buganda alaze obuzaale bwe - Watchdog Uganda\nMUNNAMAWULIRE Justine Namere era nga yakuguka ne mu mateeka asoomozezza banne bwe bali mu lwokaano lw’okuvuganya ku kifo ky’omubaka wa bavubuka mu Buganda, nabasaba nabo balage wa gye bazaalibwa nababazaala.\nNamere asinzidde ku mukutu gwe omugatta bantu, nategeeza nga bwaali omukyala omuganda ddala eyeddira envubu, era naalaga ne bajjajjaabe bonna nga omuganda nakabala.\nNamere bwati bwalambuludde;\nNdi muzzukulu w’omugenzi Kimbira Musaala Deogracious agalamidde e Lukaya Kalungu era ndi muzzukulu w’omugenzi Ssemutenga Kapere Bulayimu Makanika agalamidde) e Lukaya Kalungu, Kaliiro mu Kapere era ndi muzzukulu wa Liiso Lya Ngabi agalamidde e Ssese.\nNva munnyumba ya Bamulangaki Vincent Ssempijja e Lukaya, Kapere, Kaliiro e Kalungu mu ssaza lya Ssabasajja Buddu.\nNsibuka mu luggya lwa Jjajjange Bulayimu Kapere Ssemutenga Makanika; Mu Lunnyiriri lwa Ssempijja ku lw’Entebe mu Busiro; Mu mutuba gwa Bulayimu Kapere; Mu sigga lya Nkambo Kasoma e Zziru e Busiro.\nJJAJJANGE OW’AKASOLYA YE KAYITA; ndi Muzzukulu wa Kayita e Mbazzi mu Kyaggwe! Oyo ye mukulu w’ekika kyaffe eky’envubu era yangatta ku Ssabasajja Kabaka Maggulunyonndo, Ssabalongo!\nNeddira Nvubu Akabbiro Njovu! Omubala gwaffe guvuga nti “mu nyanja weddira muki? Nvubu! Mu nyanja weddira muki? Nvubu! Obudde bunzibiridde, ssula! Bw’ompa akawala ako ng’omazze!”\nMmange anzaala ye Mugenzi Jane Francis Birabwa Ssempijja agalamidde e Kapere, Kaliiro, Lukaya mu Kalungu, muwala wa Kamanda Mulera e Bukaala, Masaka; muzzukulu wa Kamanda Mulera e Bukaala, Masaka.\nJjajja omukyala azaala kitange ye Federeesi Nayiga Kimbira Muzzukulu wa Yuliyaana Bawanguzi e Lwannume, Kyamuliibwa mu Kalungu.\nJjaja omukyala azaala mmange ye Malita Barungi muzzukulu wa Gabudyeeri Matte e Kiganda, Mubende.\nSiri mufumbo naye nga Mukama yemubeezi nja kubutuukako. Ndi mukyala muzadde era Mukama yakampa ezzadde ly’omuwala n’omulenzi.\nNdi Mukyala Muganda wawu era njagala nnyo Obuganda ne Ssabasajja Kabaka! Ndi mukyala Munnamateeka era mungu yansaasira nampa netalanta eyokukola ku Ttivi. Ndi mulwanyirizi w’eddembe ly’abantu naddala abatalina mwasiirizi era ndi munnabyabufuzi.\nAkasiisiira kange kali Najjeera mu ssazza lya Ssabasajja erye Kyadondo.\nSsabasajja Kabaka awaangaale ne Maama Nabagereka agerekere Obuganda.\nNnanyimu gundagunda, Baffe ondabiranga ddala!\nOver 50 non-Ugandan Covid-19 patients refuse to go back to their home countries


Kitaabwe y’Ani—Ibulayimu oba Omulyolyomi? | Obulamu bwa Yesu\nBISOME MU Alur Amharic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Luswayiri Luswayiri (Congo) Luvale Luwalabu Macedonian Macua Malagasy Malay Maltese Mauritian Creole Maya Moore Myanmar Ndau Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nKitaabwe y’Ani—Ibulayimu oba Omulyolyomi?\nABAYUDAAYA BAGAMBA NTI IBULAYIMU KITAABWE\nYESU YALIWO NGA IBULAYIMU TANNABAAWO\nNg’akyali mu Yerusaalemi ku Mbaga ey’Ensiisira, Yesu ayigiriza ebintu ebikulu ennyo. Abamu ku Bayudaaya abali ku mbaga eyo baakamala okugamba Yesu nti: “Tuli bazzukulu ba Ibulayimu era tetubeerangako baddu.” Yesu abaddamu nti: “Nkimanyi nti muli bazzukulu ba Ibulayimu. Naye mwagala kunzita, kubanga temukkiriza bye njigiriza. Njogera ebintu bye nnalaba nga ndi ne Kitange, naye mmwe mukola ebintu bye mwawulira okuva eri kitammwe.”—Yokaana 8:33, 37, 38.\nYesu ky’ategeeza kiri nti: Kitaawe wa njawulo ku kitaabwe. Olw’okuba tebategeera ekyo Yesu ky’agamba, Abayudaaya baddamu okugamba nti: “Kitaffe ye Ibulayimu.” (Yokaana 8:39; Isaaya 41:8) Okusinziira ku lunyiriri lw’obuzaale, Abayudaaya bazzukulu ba Ibulayimu. Eyo ye nsonga lwaki balowooza nti enzikiriza yaabwe y’emu n’eya Ibulayimu, mukwano gwa Katonda.\nKyokka, ebyo Yesu by’abaddamu byewuunyisa nnyo. Agamba nti: “Singa mubadde baana ba Ibulayimu, mwandibadde mukola ebyo bye yakolanga.” Mu mbeera eya bulijjo, omwana akoppa kitaawe. Yesu abagamba nti: “Naye kati mwagala kunzita, nze omuntu ababuulidde amazima ge nnawulira okuva eri Katonda. Kino Ibulayimu teyakikola.” Oluvannyuma Yesu agamba nti: “Mukola ebyo kitammwe by’akola.”—Yokaana 8:39-41.\nEra Abayudaaya balemererwa okutegeera ani Yesu gw’ayogerako. Bamugamba nti: “Tetwazaalibwa mu bwenzi; tulina Kitaffe omu, Katonda.” Naye ddala Katonda ye Kitaabwe? Yesu agamba nti: “Singa Katonda ye Kitammwe mwandibadde munjagala, kubanga nnava eri Katonda era ndi wano. Sajja ku bwange, naye Oyo ye yantuma.” Yesu abuuza ekibuuzo era n’akiddamu. Agamba nti: “Lwaki temutegeera bye njogera? Kubanga temusobola kukkiriza kigambo kyange.”—Yokaana 8:41-43.\nYesu agezezaako okubalaga akabi akali mu kugaana okumukkiriza. Naye kati abagamba kaati nti: “Mmwe muva eri kitammwe Omulyolyomi, era mwagala okukola ebyo by’ayagala.” Kitaabwe oyo wa ngeri ki? Yesu agamba nti: “Oyo okuva ku lubereberye mussi era teyanywerera mu mazima.” Yesu agattako nti: “Oyo ava eri Katonda, awuliriza Katonda by’agamba. Olw’okuba temuva eri Katonda, eyo ye nsonga lwaki temuwuliriza.”—Yokaana 8:44, 47.\nEbigambo bya Yesu ebyo binyiiza nnyo Abayudaaya. Bamugamba nti: “Tetuba batuufu bwe tugamba nti, ‘Oli Musamaliya era nti oliko dayimooni’?” Mu kugamba nti Yesu “Musamaliya,” Abayudaaya bakiraga nti bamwetamiddwa. Naye ekyo Yesu takifaako, naye abagamba nti: “Siriiko dayimooni, wabula mpa Kitange ekitiibwa, kyokka mmwe temumpa kitiibwa.” Olw’okuba ensonga eyo nkulu nnyo, Yesu agamba nti: “Omuntu yenna bw’akwata ekigambo kyange taliraba kufa n’akatono.” Yesu tategeeza nti abatume n’abalala abamukkiririzaamu tebajja kulega ku kufa. Wabula ky’ategeeza kiri nti tebajja kuzikirizibwa, kwe kugamba, tebajja kulega ku ‘kufa okw’okubiri,’ omutali ssuubi lya kuzuukira.—Yokaana 8:48-51; Okubikkulirwa 21:8.\nNaye ebigambo bya Yesu ebyo, Abayudaaya babitwala nga bwe biri, era bamugamba nti: “Kati tutegedde nti oliko dayimooni. Ibulayimu yafa era ne bannabbi, naye ggwe ogamba nti, ‘Omuntu yenna bw’akwata ekigambo kyange talirega ku kufa n’akatono.’ Osinga jjajjaffe Ibulayimu eyafa? . . . Ggwe weeyita ani?”—Yokaana 8:52, 53.\nMu butuufu, Yesu agezaako okulaga nti ye Masiya. Naye mu kifo ky’okuddamu ekibuuzo kyabwe obutereevu, agamba nti: “Bwe mba nga nneegulumiza, ekitiibwa kyange tekigasa. Kitange y’angulumiza, oyo gwe mugamba nti ye Katonda wammwe. Kyokka mmwe temumumanyi, naye nze mmumanyi. Era bwe ŋŋamba nti simumanyi, mba mulimba nga mmwe.”—Yokaana 8:54, 55.\nKati Yesu addamu okwogera ku jjajjaabwe Ibulayimu, omusajja eyali omwesigwa. Abagamba nti: “Ibulayimu kitammwe yasanyuka nnyo olw’essuubi ery’okulaba olunaku lwange era yalulaba n’asanyuka.” Olw’okuba yali akkiririza mu kisuubizo kya Katonda, Ibulayimu yali yeesunga okujja kwa Masiya. Abayudaaya tebakkiriza Yesu by’agamba era bamugamba nti: “Ggwe atannaweza myaka 50 n’ogamba nti walaba Ibulayimu?” Yesu abaddamu nti: “Mazima ddala mbagamba nti, Ibulayimu nga tannabaawo, nze nnaliwo.” Yesu ayogera ku kiseera bwe yali ng’akyali mu ggulu ng’ekitonde eky’omwoyo nga tannajja ku nsi.—Yokaana 8:56-58.\nAbayudaaya banyiiga nnyo olw’okuba Yesu agambye nti yaliwo nga Ibulayimu tannabaawo, era bakwata amayinja okumukuba. Naye Yesu abaviira nga tebannamutuusaako kabi konna.\nYesu akiraga atya nti Kitaawe wa njawulo ku w’abalabe be?\nLwaki si kituufu Abayudaaya okugamba nti Ibulayimu kitaabwe?\nMu ngeri ki abagoberezi ba Yesu gye ‘bataliraba kufa n’akatono’?


Bukedde Online - Cape Verde ekubye Tanzania n'esanga Cranes\nCape Verde ekubye Tanzania n'esanga Cranes\nNyamityobora ekansizza eyaliko omutendesi wa Express\nCranes erinze ssaawa ekube Lesotho awaluma\nUganda ezannya Lesotho leero ku Lwomukaaga nga yeetaaga buwanguzi yeetakkuluze ku Cape Varde bwe beenkanya obubonero.\nTtiimu ya Uganda Cranes eyatandika ku Tanzania\nOMWAKA oguwedde, Uganda Cranes yakyalira Cape Verde mu mupiira gwayo ogwasooka mu mpaka z'okusunsulamu abalizannya empaka z'Afrika era Uganda Cranes yawangula ne ggoolo 1-o n'efuna obubonero 3 obukyagiyambye okwekuumira ku ntikko y'ekibinja.\nWabula mu mupiira Uganda gwe yazzaako ng'ezannya Tanzania e Namboole, yalemwa okufuna obuwanguzi bwe gwaggweera mu maliri aga 0-0. Leero ku Lwomukaaga Uganda eri mu nsiike mu mpaka ze zimu ng'ekyazizza Lesotho nga yeetaaga buwanguzi okuba n'emikisa egisagala ku ntikko.\nEnsiike eno w'etuukidde nga Cape Verde ekuba bulatti oluvannyuma lw'okuwuttula Tanzania (3-0) mu mupiira ogwazannyiddwa ku Lwokutaano n'eweza obubonero 4 ng'ebwenkanya ne Uganda wadde Uganda ekyali ku mipiira 2.\nUganda eneeba edding'anye ne Lesotho ku Lwokubiri nga ne Cape Verde ekyalidde Tanzania mu gw'okudding'ana mu mpaka ze zimu.\nOmusajja amudduseeko lwa kunywa fulasika z'obuugi\nEza Bannayuganda beeriisa nkuuli mu liigi za Bulaaya


Ebitongole byebyokwerinda okuli amaggye ne Police byoogedde kaati nti tebigya kwetonda olwokukuba bannamawulire nokubatuusaako obuvune, ababikulira bagambye nti bannamawulire balina ekigendererwa ekyokutattana ekifanaanyi kyebitongole bino, nti bityoboola eddembe lyobuntu. – CBS FM\nSsenkulu wa Police Martin Okoth Ochola asinzidde ku kitebbe kya Police ekikulu e Nagulu, bannamawulire bwebamubuuziza ku ffujjo lyebitongole byebyokwerinda eri bannamawulire, naagamba nti police ssi yekola effujjo ku bannamawulire, wabula bannamawulire bebakola efujjo ku Police nekigendererwa ekyokulaga nti police byekola byabulabe nnyo eri abantu.\nOchola agambye nti Police terina lunaku nalumu lwegenda kwetondera bannamawulire era tebakirowozaako, wabula Police yakugenda ngekuba abo abagezaako okussuka webalina okukola, naagamba nti ebiseera ebisinga okukuba bannamawulire police ekikola kutaasa bannamawulire obutagenda wali buzibu.\nCue in ………..Ochola we won’t apologize\nMaj Gen Sam Kavuma amyuuka omudduumizi wamaggye gokuttaka,bannamawulire okukubwa abakuuma ddembe omusago ogubataddeko nti bennyini bagenda nebakwaata amawulire gabannabyabufuzi abamenya ebiragiro byakakiiko kebyokulonda nga bakungaanya abantu abangi, bayisa ebivvulu, abalala batambulira ku mmotoka waggulu kale nga ebebyokwerinda bwebatuukayo okugumbulula abantu bano kiba kizibu okwawulamu bannamawulire kuba nabo babeera mu bifo bikyaamu.\nAmyuuka omudduumizi wa Police Maj Gen Paul Lokech agambye nti munsi yonna, bannamawulire mu Uganda ssi bebakubwa bokka, ensi endala bakubwa nnyo nokusingawo wabula bannamawulire nebawandiika ebiyitirivu nti police ya Uganda nkwambwe nnyo eri abamawulire nebannansi\nLokech asuubiza noomu ku bannamawulire okutuulako naye amubuulire police esinga obukambwe mu nsi yonna.\nAkulira ebikwekweeto mu police Edward Ochom agambye nti waliwo abantu abaze bakwaatibwa ku ttiimu yavuganya kubwa President Robert Kyagulanyi abalina emikutu ku facebook egibeera obutereevu nga giwereza ebyo ebigenda mu maaso, wabula nga beeyita bannamawulire balina ne jacket zabannamawulire kwekunenya bannamawulire obutaloopa bantu bano, bagambye nti battattana omulimu gwabannamawulire.\nAbakulu bano bonna nga tebeetemyeemu, bagambye nti abamu kubannamawulire baava kugwamawulire kati baafuka balwanirizi babannabyabufuzi.\nKinnajjukirwa nti sabiiti eno, olukiiko olutaba abasumba mu Ekelezia Katoliko olwa Uganda Episopal Conference nga luyita mu sssentebbe waalwo omusumba wa Kiyinda Mityana Dr Joseph Anthony Zziwa lwaalabula ebitongole ebikuuma ddembe okukomya ebikolwa byokukuba bannamawulire nga bakola emirimu gyaabwe.


ABOOBUYIZA nga bakulembeddwaamu RDC wa Kira, Joseph Ssekasamba Muhoozi, bongedde aba LDU mu munisipaali eno okunyweza ebyokwerinda.\nLt. Twaha Ssali akulira enkambi za Kasangati ne Kira asabye abakulembeze b’ebyalo okukolagana obulungi n’aba LDU be babawadde era n’abakuutira nti, singa wabeerawo obuzibu mu kitundu oba enneeyisa embi okuva gye bali, bagoberere emitendera batwale ensonga eri abakulu okuviira ddala mu bakulembeze ababatwala.\nAgambye nti, bagenda kugaba aba LDU 320 nga batuukiriza ekiragiro kya Pulezidenti. RDC Ssekasamba asabye aba LDU bano obutagattika byabufuzi n’ebyokwerinda kubanga abeebyokwerinda tebaba na ludda bagoba nsonga.\nAte Mark Sserunjogi ssentebe w’omuluka gw’e Kimwaanyi agambye nti, kye bakoze kigenda kwongera okumalawo obubbi mu kitundu, n’obuzzi bw’emisango obw’enjawulo n’asaba aba LDU baleme kukozesa bubi kyambalo kyabwe n’emmundu okwonoona erinnya lyabwe.\nDPC w’e Kasangati, SP Benson Muhangi agambye nti omulimu gw’okukuuma abantu gwanguwa bakwataganye.\nAsabye abakulembeze b’ebyalo obuteenyigira mu kubba ttaka, wabula bakirwanyise.\nOmukolo guno gwabaddeko ssentebe wa divizoni ya Kira Gerald Kizito, omumyuka we Pafras Mugooha, kkansala Shamim Nalwanga ne Bbaale Ahmed bassentebe b’ebyalo abava mu muluka gw’e Kimwanyi ne Kira.\nAba LDU bano baakugabibwa mu byalo 17.


Bukedde Online - Mmotoka yatomera mutabani wange ku lwa December 24 n'emwasa omutwe\nMmotoka yatomera mutabani wange ku lwa December 24 n'emwasa omutwe\nAbagenze okubalombera dduwa bavaayo batya n'embuto\nKatonda yamponya omuliro\nAdded 23rd December 2018\nMmotoka yatomera mutabani wange ku lwa December 24 n’emwasa omutwe\nWALIWO embeera lw'ekuyitirirako n'otuuka n'okwebuuza oba ddala Katonda gy'ali, era ddala bw'aba gy'ali aky'akumanyi anti ng'olaba buli kizibu kyetuumye ku ggwe, embeera bw'eti kumpi yali etuuse ku buli muntu.\nKyokka bw'okkakkana n'otunula Katonda gy'akuggye ne by'akuyisizzaamu oddamu essuubi n'omanya nti bw'aba yakuyisa wali, na wano akyasobola okukuyisaawo. Irene Mukasa, okuva mu disitulikiti y'e Kalungu attottola olunaku lwe yalaba omukono gwa Katonda nga guggya mutabani we mu kufa. "Ndi mukyala Mukrisitaayo era ndi muweereza mu kkanisa, sirina kintu kimpa maanyi kusinza Mukama nga buli lwe nzijukira enjega eyantuukako nga December 24, 2005. Namala bulungi okuwa abaana bange emmere ku ssaawa nga 9:00 ez'emisana era buli omu n'adda ku bibye. Abamu baagenda okuzannya, abalala baasigala awaka ate nze nadda mu kugolola ngoye kuba twali twetegekera mazaalibwa ng'enkeera tulina okukeera okusaba.\nMba nkyagolola abaana abaali batera okuzannya ne mutabani wange Dennis Zziwa,11, bajja baleekaana ne bantegeeza nga mutabani wange emmotoka bweyali emusse. Buli kye nnali nkutte nakisuula eri ne nziruka ku luguudo gye baηηamba gye yali afi iridde.\nNagenda okutuuka amaaso nagakuba ku muwala wa muliraanwa wange Pauline Nalwanga, 10, eyalina ekiwundu mu maaso kyokka ng'alaajana agamba nti, "Munte njagala kugenda waffe", nakimanya nti yali atomeddwa wabula ng'afunye ekiwalazzima. Wabula bwe nakuba amaaso ku wange nawunga, yali abunye ebiwundu ku mutwe ng'ajjudde omusaayi era nga teyeenyeenya.\nMmotoka eyamutomera teyadduka, bwetutyo ne tukwata abaana bombi okubaddusa mu ddwaaliro e Villa Maria. Mu kiseera ekyo nakimanya nti nnali ntwala mulambo basawo kugwekebejja kuba essuubi lyali lyampedde dda era ab'eka nabaleka mu miranga. Twatuuka ku ddwaaliro era wadde byali biseera bya Ssekukkulu, abasawo baaliwo mutabani wange baamusiba ebiwundu kyokka nga ndi ku ssaala.\nOmugoba wa mmotoka olwatutuusa n'atutegeeza nti k'agende ku poliisi agitegeeze bw'atomedde wabula teyadda. Ziba ziwera ssaawa nga 2:00 ez'ekiro, omwana wange yatandika okwenyeenya bwentyo ne nzisa ekikkowe.\nNamuyita erinnya nga bw'anziramu kyokka nga tatunula ne ndowooza ate oba agenda kufuuka muzibe, ne nneeraliikirira buto. Ng'azze bulungi engulu, yakwata mu mutwe nga gwonna musibe n'ambuuza nti, "Maama bino mbiggyemu", kino kyandaga nti yali talina ky'ajjukira kwe kutandika okumunnyonnyola buli kimu. Abasawo baamujjanjaba era bantegeeza nga bwe yali ow'omukisa kuba ebiwundu byali tebiyingidde nnyo munda.\nNg'embeera egenda etereera we namanyira n'engeri akabenje gye kaatuukawo. Abamu ku baana bwe baali bazannya bantegeeza nti essomero lya mutabani wange lyali liggaddwa nga nnannyini bizimbe abitunda, mu kukaayana nabo nga ye agamba balimba baasalawo okuddukayo bakakase.\nMubatani wange ne munne bwe baabatomera be baali bakulembeddemu era be baatomerwa. Twasiibulwa enkeera wa Ssekukkulu ne tumujjanjabira awaka era yamala n'awona newankubadde nga yasigaza obuvune mu mutwe kw'ossa n'okumuziyiza okwetikka ebizito.\nMutabani wange kati wa myaka 24 era buli lwe mmutunuulira ndaba omukono gwa Katonda ogw'ekisac\nGavt. egabye kontulakiti z'okuzimba enguudo


Bukedde Online - Omuyimbi Brown Shugar alumiriza muninkini we Sipapa okumukuba\nOmuyimbi Brown Shugar alumiriza muninkini we Sipapa okumukuba\nFaridah Nakazibwe akyazizza bba mu nkukutu...\nSpice Diana afuuse ekirala mu bbaala...!...\nENSONGA za pulomoota w’abayimbi Sipapa (Charles Olim) owa ‘SIPAPA Entertainment’ okukuba mukyala we omuyimbi Brown Shugar tezinnaggwa!\nAbawagizi ba Brown Shugar babiyingiddemu ne basaba abobuyinza n’abalala bekikwatako okusitukiramu bayambe omuntu waabwe.\nBano okuvaayo kiddiridde ebigambibwa nti Sipapa yatabuse ne Brown Shugar n’amukuba mizibu era yatwaliddwa mu ddwaaliro ng’anyiga biwundu.\nKu Mmande emisana, Brown Shugar ng’ayita ku mukutu gwe ogwa Face book yataddeko obubaka obulaga bw’ali mu ddwaaliro wakati mu bulumi olw’ebisago ebyamutuusiddwaako Sipapa eyamukubye n’amutwalako n’ebintu bye eby’omu dduuka ne ssente enkalu n’essimu ye.\nNga wayise essaawa emu, yataddeko obubaka obulala ng’alaajanira aboobuyinza okumuyamba ng’agamba nti obulamu bwe buli mu katyabaga ate kiyinza okuba ekizibu Sipapa okukwatibwa avunaanibwe kubanga alina ssente.\nKino tekyamumalidde oluvannyuma yafulumiza ekifaananyi ekiraga ebisago eby’amaanyi bye yafunye mu mugongo ogwabadde gulungudde.\nBino nga tebinnaba kubaawo, amawuulire gaasoose kusaasaana nga galaga nga Brown Shugar bw’afulumizza oluyimba lwe yatumye ‘Nakusimattuka’ abalala baluyita ‘Opponent’ mwe yalumbidde Sipapa n’atuuka n’okumuyita embuzi era abamu ku bantu abali ku lusegere lw’omuyimbi ono bagamba nti kino kye kyanyiizizza Sipapa okumukuba ate abalala baliyise bbuba lya Sipapa.\nOluvannyuma lw’amawulire gano okusaasaana Sipapa naye ng’ayita ku Face book yeegaanyi ekya Brown Shugar okuba mukyala we n’agattako nti abantu si be bamubuulira abakyala b’ayagala.\nMu luyimba luno Brown Shugar ayimba ng’omukyala eyayawukana n’omusajja alojja laavu ey’amakuuli gy’abaddemu n’ennaku gy’alabiddeyo nti kyokka kati afunye ku mirembe.\nAkozesa ebigambo eby’enjawulo ebirengeza omwami we omukadde omuli n’okumuyita embuzi n’amaliriza ng’agamba nti kirungi yamusimattuka.\nWadde Sipapa yasoose kwegaana Brown Shugar, wakati mu bigambo n’obubaka abantu bwe babadde bamuweereza nga bavumirira ekikolwa ky’okukuba mukyala we.\nSipapa ayatadde ku mukutu we ogwa Face book ekifaananyi nga Brown Shugar amuleze ng’agamba nti kipya ekyatabudde abantu abamu ne bamuyita katemba w’abayimbi.\nSerena Bata ayaayaanira laavu ya Sipapa\nBryan White ne Sipapa bongedde okuvuganya kw'ani asinga ekyuma: Jack Pemba abiyingiddemu


Bukedde Online - Kyapambalaasi agaanyi omulambo gwa mutabani we mu nju\nKyapambalaasi agaanyi omulambo gwa mutabani we mu nju\nAbabadde bavunaanibwa ne Namwandu wa Kasiw...\nBy Michael Nsubuga Josephat Sseguya\nMUNNADDIINI Can. James Ddungu Lutaaya eyakazibwako erya Kyapambalaasi olwa kkampuni ye ekola ebizigo awuniikirizza abakungubazi bw’aggalidde omulambo gwa mutabani we n’abakungubazi ebweru n’abagaana okuyingira mu nnyumba.\nCanon Dungu (akute ekifaananyi) , n’omulambo nga guli wabweru.\nBya JOSEPHAT SSEGUYA NE MOSES NSUBUGA\nDavid Luyinda Ddungu 53, ow’e Naakuwadde mu Wakiso yafiiridde mu ddwaaliro e Lubaga ku Lwokutaano lwa wiiki ewedde. Can. Ddungu ku Lwomukaaga, yalagidde basime entaana n’awa ekiragiro omulambo bagutuusize magombe ne bwe buba buzibye.\nEntaana eyasimiddwa ku Lwomukaaga yamaze ennaku bbiri ng’eri awo, ng’abasawo bekebejja omulambo olw’abaana okutankana enfa ya kitaabwe.\nKu Mmande omulambo gwatusiddwa mu maka ga Can. Ddungu nga mu luggya waliwo obutebe wabula ye ne mukyala we baabadde beggalidde mu nnyumba munda gye baavudde ku ssaawa 9:00 ez’emisana.\nRev. Abraham Kisakye owa kkanisa ya Mackay ye yakulembedde okusaba. Luyinda abadde akola n’ebitongole ebikuumaddembe e Somalia ne Iraq ng’ensonda zigamba nti, Ddungu teyasanyuka olw’omwana okuyingira amagye n’okukyusa eddiini n’adda mu Bukatoliki ebyamutabula.\nDdungu yeewuunyisizza abakungubazi bwe yasituse okwogera yasoose kwebaza Uganda Cranes olw’okukuba Comoros n’okusiima Pulezidenti Museveni okumuwa omudaali abakungubazi ne bayomba nga bagamba nti byayogera bituufu naye obude n’ekifo mwabyogerera kikyamu.\nKyokka Ddungu yasambazze ebigambibwa nti abadde yeegaana omwana ono olw’okukyusa eddiini nti ababyogera be batabuzi.\nMulekwa Luyinda annyonNyola Taata ne jjajja Ddungu babadde baafuna obutakkaanya ng’entabwe yava ku kukyusa ddiini.\nTaata yatandika okulumizibwa olubuto ku Lwokutaano n’afa nga yakatuusibwa mu ddwaaliro e Lubaga.\nEbyabadde mu kuziika Luyinda yabadde akyagenda mu maaso n’okunnyonnyola ebisingawo ku nkolagana ya kitaawe ne Ddungu, ate Jackson Sembatya jjajja we omulala n’asikawo nga bw’aymba olw’o kwogera eby’awa ka n’am ugamba nti talina kye kimugasa.\nDdungu yesimira entaana ne mukyala we mwe baliziikibwa ku kkanisa ya Uganda Martyrs e Busega. Mutabani we yamuziise Nateete mu Factory Zooni awali ebiggya byabwe.\nBazadde bange banteekamu kaasi\nAmaaso gakubya abasajja amameeme\nEbyokwegatta tebintwala mutima


Bukedde Online - 'Obuvunaanyizibwa Mutebi yabutandika muto n'ataba ng'abaana abalala'\nENSEENENE: Enkulaakulana ebeesambye ettaka basigazza kawugiro ku mayiro ebbiri\nAni awaga abezza ettaka ly'e Makandwa batu...\nMutebi yali mwana mugimu ddala, nga munene era eyeegombesa okulaba n'okusitulamu.\nSsaanataka Mutebi ne muto we Omulangira David Wassajja\nJOYCE Nabbosa Ssebuggwawo, y'omu ku bantu abatono abaalaba ku Kabaka Ronald Muwenda Mutebi II nga muto.\nYanyumizza nti: Okusooka okulaba ku Mulangira Mutebi nali nsoma siniya ku Lubiri SS nga yaakazaalibwa, era namulabira mu Lubiri mu Twekobe enkadde, nnyina omuzaana Sarah Nalule Kisosonkole gye yabeeranga.\nYali mwana mugimu ddala, nga munene era eyeegombesa okulaba n'okusitulamu.\nYalina omukyala eyali amulabirira wamu ne nnyina Sarah, nayagala nnyo okumusitulamu nga bbebi naye tekyasoboka anti Abalangira baabakugiranga nnyo abantu abangi.\nNnyina Sarah Kisosonkole yayagala nnyo omulangira Mutebi nga buli kaseera abeera asituddwa era nga kizibu okumusanga ng'akaaba.\nMu Lubiri nalinayo mikwano gyange Abambjeja b'e Toro okwali; Mable, Bagaya ne Margaret abaabeeranga mu Lubiri, kale nagendangayo buli kaseera okubalabako ne nfuna akakisa akaalabanga ne ku Mulangira Mutebi.\nTeyateranga nnyo kulabikalabika mu bantu, nga bamuggyayo bwa lumu, era bwe yakulamu n’atwalibwa e Bugangaizi okusoma, ate bwe baamuggyayo n’atwalibwa e Budo gye yava okugenda e Bungereza okusoma.\nOmulangira ngali ku Muteesa House e London\nMu Lubiri, omulangira Mutebi baamuwa okulabirrwa okw'enjawulo, nga ne bw’oba mugenyi omanyirawo nti omwana ono si waabulijjo.\nBwe yagenda ebweru, ate era naddamu ne mmusisinkana, nga mbeera wa jjajja wa Mutebi eyayitibwanga Nakazaana.\nOmulangira Mutebi yateranga okujja okukyalira ku jjajjaawe ne nziramu okumwota obuliro.\nYali musirise, nga tabeera mu binyumu era ng'alwawo okuvaamu ekigambo, ate kitaawe Muteesa bwe yakisa omukono, Mutebi baatandika okumukugira ebintu bingi olw'ebitiibwa bye yali atuuseemu okuddira kitaawe mu bigere.\nNga tosobola kumusanga mu binyumu, ng'agenda ku mikolo egyo gyokka gy'aba ayitiddwaako mu butongole.\nOlw'okuba yafuuka Kabaka ku myaka emito, embeera ze yakula za kikungu ddala era nga yeeyisa kikungu wadde yali akyali muto.”\nTofiri Malokweza Kivumbi, eyali Kaggo w'essaza ly'e Kyaddondo agamba; Mutebi namulabako ng'akyali muto, yali musanyufu era ng'amwenya.\nNaddamu okumulaba ng'akomyewo akuze okuva e Bungereza.\nEbiseera we nalabira ku Mutebi, yali bbujje ddala era nga tekinnamanyika nti y’anaabeera Kabaka.\nNalina Kitange omuto eyayitibwanga Kavuma, omu ku baavuganga Muteesa okugenda e Ndaiga okuyigga.\nMuteesa yayagalanga nnyo okugenda e Ndaiga okulaga abantu baayo nti abaagala, tabasuuliridde.\nEra yasalawo azimbeyo Olubiri n'okuyiggirayo.\nOluusi kitange ono Kavuma bwe yabanga tavuze Muteesa II, ng'atwalayo ebintu ebyakozesebwanga mu kuzimba Olubiri.\nNange oluusi nayitangako mu Lubiri okulaba ku kitange ono, wano we nafunira omukisa okulaba ku Mulangira Mutebi, yali muto nga tannaweza mwaka, ng'ali n'abakyala abaalabiriranga Abalangira n'Abambejja mu Lubiri.\nYalinga Abalangira abalala bonna naye ng'ayagalwa nnyo, we namulabira yali asituddwa omukyala w'omu Lubiri, nga mwana mugimu ate omusanyufu.\nAkaliba akendo, okalabira ku mukonda n’Omulangira Mutebi obukulembeze yabutandikirawo ng’akyali muto nga ne kitaawe Muteesa akyalamula.\nBwe yali aweza egy’obukulu mukaaga gyokka, yalagira abasibe ne bateebwa.\nOmutaka Tofiri Malokweza abadde Kaggo okutuusa wano jjo ly’abalamu, yaliwo nga kino kikolebwa era ebyaliwo kw’olwo abijjukira nga ebyabaddewo eggulo anti anyumya nti: ‘Omulangira Mutebi namulaba akyali muto, era olumu Kabaka Muteesa yagenda okulambula e Mawogola n’agenda ne Mutebi ng’akyali muto ng’aweza emyaka nga mukaaga.\nNga bali eyo e Mawogola Mutebi yatambulako mu luggya n’alaba abasibe kwe kubuuza nti, “Ate bano bakola ki wano?”\nBwe baamugamba nti abo basibe, ko ye nti, “Lwaki tebabasumulula”?\nKino kyavaako abasibe abo okuteebwa.\nNampijja asonyiye eyali muganzi we\nLukyamuzi asabye abaamusuulira omulambo bamwetondere


Bukedde Online - Ab’e Busoga enjala ebazinzeeko kati basiibirira miyembe!\nAb’e Busoga enjala ebazinzeeko kati basiibirira miyembe!\nOw’emyaka 20 akoze katemba ng’afumbirwa owa...\nBW’OBA olina abantu bo e Busoga ng’oludde okubawuliza, y’essaawa okutuukayo obalabe ekiriyo si kulwa nga bakufaako nga totegedde!\nFamire ku kyalo Igalaza mu ggombolola y’e Kagulu ng’erya ekyemisana ky’emiyembe.\nEnjala eri mu bitundu by’e Busoga abaayo ejula kubatta era kati famire ezimu bwe zirya ekyemisana, ekyeggulo bakirunga mu mmindi sso ng’abalala kati basiibirira ffene, miyembe n’obuugi obutaliimu ssukaali.\nEnjala okusinga eri mu disitulikiti y’e Buyende ne Kamuli sso nga ne ku maduuka, ebbeeyi y’ebintu yeekanamye, era ebadde emmere kati kafuuse kamere.\nEmbeera eno yeeraliikirizza abantu bangi mu kiseera kino nga balindirira amakungula ga July.\nOkusinziira ku ssentebe w’eggombolola y’e Kagulu, Stephen Malagala, yagambye nti, “Kati akalembereza akaliwo ka miyembe egiyambye famire ennyingi, era tusaba sizoni yaagyo ereme kuggwaako tuleme kusigala nga twayuuya.”\nYagambye nti ebbula ly’emmere livudde ku kyeya ekyakuba ebyalo wakati wa December 2015 ne March 2016, era enkuba we yatonnyera nga lumonde avunze. Ku byalo; Igalaza, Nabbuku, Bukutula, Nkoone, Nsomba n’ebirala, famire ezimu ziwanula ebibbo by’emiyembe ne batuula okwo okwetaasa.\nAbaana abato be bawa ku kuugi ne banywako. “Obuwunga nabwo kati tetukyabusobola. Kkiro kati eri wakati wa 1,200/- ne 2,000/-,” Rev. Robert Waiswa, Omwawule w’ekkanisa ya e Igalaza bwe yagambye.\nYe ow’ebyokwerinda mu ggombolola y’e Kagulu, Mubarak Bakaaki, yatidde nti kati n’obubbi bwandyeyongera n’asaba aboobuyinza okubaako kye bakolawo. Ebbeeyi y’emmere mu maduuka erinnye.\nKkiro ya muwogo omukalu eyali mu 300/- kati eri ku 800/-, kasooli eyali ku 400/- kati ali ku 1,000/-.\nOmuceere ogwali ku 2,200/- kati guli wakati wa 2,800/- ne 3,600/-, ensawo y’obumonde eyali ku 80,000/- kati eri ku 160,000/-, emirengo gya muwogo ne lumonde egyali ku 1,000/- kati giri ku 2,000/- sso ng’akalo kaavudde ku 2,400/- ne kadda ku 3,000/-.\nAkulira ebyobulimi e Buyende, Dr. Fredrick Kabbale yalabudde abantu okukozesa enkuba n’obuvunaanyizibwa nga buli etonnya babaako ne kye basimba.


Bukedde Online - Ow’emyaka 85 alese ekiraamo ekikakali\nLeero mu mboozi y'omukenkufu tukuleetedde...\nEnsonga ezaawalirizza Jennifer Musisi okulekulira...\nO’emyaka 85 alese ekiraamo ekikakali\nMULYANYONZA afudde yeekoledde ssente ze. Ye mukazi eyasooka okugula emmotoka ku kyalo, abadde n’ente 300 ku faamu n’ebyobugagga ebirala. Kyokka yakola ekiraamo ekikambwe ekirimu okumuziika mu nju ye ey’ebisenge omukaaga.\nEmmotoka ye n’ebintu ebirala yalagidde tewaba abikwatako. Ku ntaana yagaanayo abantu bonna okuli n’abaana be n’abazzukulu- yakkirizaayo abantu mukaaga bokka nga bonna ba kkampuni ekola ku by’okuziika gattako Munnaddiini eyakulembedde okusaba.\nMargaret Mulyanyonza 85, ow’e Kambaala mu Ggombolola y’e Maanyi mu Mityana yafudde puleesa ku Lwokuna akawungeezi era yaziikiddwa eggulo mu nju ye nga bwe yalaama. Abadde mututumufu naddala mu byobulimi n’obulunzi e Mityana.\nAbadde alima nnyo emmwaanyi, amatooke, kasooli obummonde n’ebirala. Abadde yeekoledde erinnya mu kulunda ente, w’afiiridde ng’aweza ente 300 ku faamu. Mu 2015 yazimba ennyumba ya bisenge mukaaga mwabadde asula ne bazzukulu be. Enju kuliko galagi mwabadde asuza emmotoka ye ekika kya Spacio.\nObulwadde bwe bweyongedde okumugonza yayise abazzukulu n’abategeeza obutasobya ku biri mu kiraamo kubanga yakiwandiika ategeera bulungi. Yababuulidde ebikulu mu kiraamo era n’alagira muzzukulu we Vincent Ssemuddu okubitegeeza ab’ekika n’abakungubazi.\nEBIRI MU KIRAAMO lNga nfudde, omulambo gwange gukwasibwe aba Funeral service amangu ddala. lNnina okutwalibwa mu kkanisa y’e Bujuyi wabeewo okusaba n’oluvannyuma okuziika.\nlAba Funeral Service baweebwe omulambo okumala ennaku bbiri zokka guziikibwe. lSaagala ku nziika mu ssuuka wadde embugo. lSsaagala bantu bangi ku mulambo gwange. Oluva mu kkanisa gutwalibwe awaka mu boologanda.\nAba Funeral Service basime entaana mu nju.\nlNjagala emmotoka yange esigale mu galagi yaayo. Tewaba agivuga. lOlunaku kwe ndifiira n’ennaku z’omwezi birambibwe. Njagala ku lunaku olwo wabeewo emikolo gy’okunzijukira buli mwaka.\nAZIIKIDDWA NGA BWE YALAAMA Omulambo gwaggyiddwa awaka ku Lwomukaaga ne gutwalibwa kkampuni ekola ku by’okuziika. Baagukomezzaawo ku Ssande ne bagutwala mu kkanisa gye gwavudde okutwalibwa mu maka ge gye gwasuze.\nEssaawa y’okuziika bwe yatuuse gwafulumiziddwa mu luggya awaabadde okusaba okumpimpi olwo abakozi mukaaga aba kkampuni enziisi ne basitula omulambo okugutwala munda mu nju.\nBaakulembeddwa omuwandiisi w’obulabirizi bwa Central Buganda, Rev. Kaleebu Bamulanzeeki. Yaziikiddwa mu galagi era mu kiraamo yateekamu ebigambo “Nja kubeeranga mu galagi n’emmotoka yange.\nTewabanga agikwatako.” Kyokka okuva lwe yafudde waliwo abamagye bakira abalawuna ekitundunga tekyategeerekese oba yaleka abalagidde okukola ku byokwerinda.\nAbaana b’omugenzi abaakulembeddwa Godfrey Munyawera baategeezezza nga nnyaabwe bwe yabalaga omukwano n’olwekyo balina okussa mu nkola buli kye yalese abalagidde okukola.\nMulyanyonza yazaala abaana musanvu ,babiri ne bafa. Alese bataano okuli abalenzi basatu. Ate abazzukulu 100. Ssentebe w’eggombolola y’e Maanyi, Yafeesi Ssekibuule yamwogeddeko ng’abadde omukozi era eyasooka abakazi bonna okugula emmotoka mu kitundu.\nRev. Kaleebu Bamulanzeeki eyakulembedde okusaba yakubirizza abakungubazi okulabira ku mugenzi, buli omu akolerere obukadde bwe ng’akyali mulamu. Era buli muntuyeekubemu ttooci adde eri Katonda. Omubaka omukazi owa Mityana, Judith Nabakooba ne David Kalwanga owa Busujju boogedde ku mugenzi ng’abadde omukozi ennyo. Ne bakubiriza abaana okusigala nga bakola ebirungi nga nyaabwe.


Bukedde Online - Obutaba na bwannannyini ku ttaka kitusibye mu bwavu - Abakyala\nObutaba na bwannannyini ku ttaka kitusibye mu bwavu - Abakyala\nAbasomesa muyambe abayizi okukula nga bekkiririzaamu...\nMunnamawulire eyasimattuka okuttibwa mu sityudiyo...\nAbakyala b'omu byalo balaze ebisinze okubasiba mu bwavu ne beekokkola eky'obutaba na bwannannyini ku ttaka kuba wadde balikozesa abamaliriza tebafunyeemu\nTeopista Nakiwala n'abamu ku baana be b'anoonyeza ssente z'okusoma\nUganda emu ku nsi ezaakuzizza olunaku lw’omukyala ow’omu kyalo mu nsi yonna olubeerawo nga October 24. Uganda ekyalina okusoomoozebwa kwa maanyi okukulaakulanya abantu baayo olw’engeri abakyala gye batwalibwamu bw’ogeraageranya n’abaami.\nAbakyala naddala mu byalo be basinga okukola emirimu gy’ebyobulimi omuli okulima n’okulabirira ennimiro naye ekyewuunyisa abasinga ku bano tebasasulwa maanyi gaabwe ge bateeka mu bulimi nga buno so nga nagwo mulimu era byonna bye bakola abaami be babifunamu.\nBino byogeddwa minisita omubeezi ow’ekikula ky’abantu, Peace Mutuuzo n’ategeeza nti, ssinga abakyala b’omu byalo byonna basasulwa bandibadde basobola okukola ensimbi ezisoba mu buwumbi 15 era ssente ezo zandibadde ziyamba mu kukyusa obulamu bw’abakazi mu Uganda.\nTeopista Nakiwala mu nnimiro y'ebijanjaalo bye\nEbizibu abakyala b’omu byalo bye basanga\nOkusosolebwa wadde bakola emirimu gye gimu n’abasajja. Okugeza omukyala gye bamuzaala tabaayo na ttaka kyokka ne bw’afumbirwa era gy’alaze taweebwa ttaka, kyokka osanga omusajja bw’aba yawasa mukazi we ne bakola ne bagula ettaka nga liriko n’amaanyi g’omukazi ate go tegabalibwa.\nObutaba na buyinza kusalawo mu maka so ng’ebintu bingi ebikolebwa awaka omukyala y’abiddukanya.\nAbakyala naddala abawala batulugunyizibwa, bangi bakakibwa omukwano nga tebanneetuuka naye ensonga abantu ne bazizibira nga tezituuse mu bannamateeka era bangi abakola ebikolobero ng’ebyo tebatwalibwa mu mbuga.\nMu byalo omwana omuwala talowoozebwako ng’agwanidde okusomesebwa era kino kireeseewo omuwaatwa wakati w’abakazi n’abasajja.\nEbyobulamu bikyali bizibu naddala ku bakyala ab’embuto abatambula eng’endo empanvu okugenda okunywa eddagala n’okuzaala.\nOlw’okuba abakyala tebalina byabugagga, bangi bammibwa omukisa ebitongole ebiwozi by’ensimbi so nga bwe beewola basobola bulungi okutandikawo obulimu obutonotono oba okwongera ssente mu byobulimi bye bakola olwo ne bayongera n’okwekulaakulanya.\nTeopisita Nakiwala, omutuuze ku kyalo Busaasa mu disitulikiti y’e Kiboga mulimi wa mmere gy’aliisa ab’omu maka ge. Agamba nti, buli sizoni lw’etuuka, afuba okuteekateeka asobole okulaba ng’alima emmere gy’anaaliisa abaana be abana baalina ate n’okufuna ey’okutunda afune ssente z’ayinza okukozesa okwetuusaako ebyetaago ebirala ng’obujjanjabi n’okusomesa abaana.\nNg’oggyeeko obulimi nkuba ne bbulooka mu biseera by’omusana kubanga sizoni y’omusana ebeera mpanvu.\n“Newankubadde buli lunaku nkeera mu nnimiro kyokka amakungula bwe gatuuka nfuna kitono era buli kaseera mbeera mu mabanja ate n’emmere emala awaka tetusobola kugifuna kubanga bye tukungula biba bitono okusinziira ku kye tuba tusuubira.\nNasomako katono ne nfumbirwa era nnina abaana bana wabula bonna beetaaga ssente ez’okusoma ate nga kinkakatako okuzinoonya basome. Newankubadde waliwo Bonna basome, naye era bingi ebyetaagisa okusobola okuteeka omwana mu ssomero.\nOkusoomoozebwa kwe mpitamu\nEnkyukakyuka y’obudde enkosa era sizoni ezimu nfiirwa kubanga tusimba ebintu naye enkuba n’etetonnya mu budde ne bifa ate lw’etonnye n’ebyonoona.\nNze sirina ttaka era nneeyazika bweyazisi lwakuba be tweyazikako ate bwe tumala okubalongooseza tulimawo sizoni emu nga batugobawo.\nEngeri ebyokulima gyebiri bya sizoni ebiseera ebisinga ntambulira ku mabanja olwo ne nsasula nga nkungudde.\nBwe kituuka ku byobulamu ate ebyo bizibu era kye kyankomya n’okuzaala kuba nzaalira ku kiso ate nga ssente nnyingi. Eddwaaliro erituli okumpi ly’e Bukomero naye okuva e Busaasa okutuukayo n’okudda kikutwalako 6,000/-, wano mu kyalo ssente ezo nyingi era abasinga zibazibuwalira ne basalawo kugenda mu bamulerwa wadde tukimanyi nti kizibu.\nOkuva ku kkono, Lydia Wanyoto akulira akabondo k'abakyala ba NRM, minisita w'ebyobusuubuzi n'amakolero Amelia Ann Kyambadde, n'asembayo ku ddyo ye, nampala wa Gavumenti mu Paalamenti era omubajka omukyala owa Kiboga, Ruth Nankabirwa Sentamu nga bagenda okukwasa abawala b'e Kiboga ebyalaani.\nGavumenti ne by’ekoze\nGavumenti etaddewo ensawo y’abakyala eya ‘UWEP’ mwe baggya ssente ze bakozesa ate ne bazizzaayo ku magoba amatono.\nOkuyita mu nteekateeka za Gavumenti ez’ebyobulimi nga NAADs ne Operation Wealth Creation gavumenti eyongedde amaanyi mu bulimi n’obulunzi ate ng’abakyala bye basinga okubeeramu mu byalo. Baweebwa ebisolo omuli; embuzi, ente n’enkoko ssaako ensigo ku bwereere.\nMu Uganda kati abakazi 64 ku 100 basomyeko nga kino kituukiddwaako okuyita mu UPE ne USE.\nEbikoleddwa abakulembeze bassekinnoomu okuyamba abakyala b’omu byalo\nRuth Nankabirwa, omubaka omukyala owa disitulikiti y’e Kiboga: Ng’omukyala ndaba bakyala bannange nga bayita mu kusoomoozebwa okw’enjawulo mu bulamu bw’ensi newankubadde nga gavumenti ekoze okulaba ng’ekyusa embeera y’abakyala mu byalo naye wakyaliwo okusoomoozebwa ate nga kino kiva ku basajja era ssinga buli musajja yeenyigiramu okukyusa embeera y’omukyala ate twandibadde tuli bulungi naye abasinga balaba ng’abagenda okubawaganyaza.\nY’ensonga lwaki ku byobulamu abakyala be nkiikirira nabateerawo ambyulensi ku ddwaaliro lya Bukomero Health Center IV nga bwe nddeta n’enadala.\nKuno ngattako pulogulamu y’okusakira abantu bange naddala abakyala, abavubuka n’abakadde era ng’ebibala byayo birabise.\nBusaasa - Kiboga


Bukedde Online - Munyiikire okwekebeza siriimu, okumira eddagala n'okukozesa kondomu - Dr. Watiti\nAmaka g'omugenzi Sheikh Kirya Nnamwandu ag...\nObulwadde buno bwantawaanya nnyo nga siri ku ddagala naye okuva bwe natandika okulimira, sikyalwalalwala era bw'ondaba toyinza kumanya kubanga ndi bulungi n'emirimu gyange ngitambuza bulungi.\nGye buvuddeko, nnali mmira eddagala lyange ku makya ssaawa 4:00 ne ku ssaawa nnya ez'ekiro nga mmaze okufuna ekyokulya. Naye kati ekika ky'eddagala lye mmira, ndimira omulundi gumu olunaku.\nWabula buli luvannyuma lwa mwaka, nzirayo mu ddwaaliro ne bankebera obungi bw'akawuka bwe nnina mu musaayi era ndi mulamu bulungi sikyalina wannuma kuba akawuka keebase, tekakyakosa bulamu bwange okuva mu mwaka gwa 2004.\nWabula kino nkituuseeko lwakuba olugendo lwonna ndutambula ne mukyala wange. Annyamba okunzijukiza okwebaka mu katimba k'ensiri, okumira eddagala lyange mu budde n'okuntegekera emmere ennungi egasa omubiri gwange ekinsobozesezza okukuuma obuwuka nga bwebase.\nMu kiseera kino nga tugenda kujjukira olunaku lwa siriimu olw'ensi yonna olubeerawo buli mwaka nga December 1. Njagala okutuusa okulabula kwange eri abantu bano wammanga.\nNjagala okutegeeza mikwano gyange abavubuka okuva ku myaka 15 okweyongerayo, nti tulina ekizibu kya mukenenya. Mbasaba beekebeze kuba oyinza okuba nga wabufuna okuva ku bazadde bo nga tomanyi. Wabula n'abatalina kawuka mbasaba mweddeko muleme kwegatta na bantu nga temumaze kutegeera ngeri gye muyimiriddemu mu nsonga za siriimu.\nAte bw'oba oli mu ssomero, weesonyiwe ebyokwegatta naye bw'oba omaze okusoma n'ofuna omuntu gw'oyagala, okuwasa oba okufumbirwa, musooke mwekebeze mulyoke mugende mu maaso. Bw'aba alina era musobola okugenda mu maaso wabula nga mumaze kusomesebwa n'okubudaabudibwa obulungi.\nMu mbeera eno, kiba kirungi ne mwekebeza muleme kusiiga mwana kawuka. Ate ne bwe mukizuula nga muli balamu, kiba kirungi ne mukozesa akapiira ng'oli lubuto kubanga tomanya muntu ddi lw'ayinza okufuna akawuka.\nEbiseera ebisinga bwe tubabuuza lwe wasembayo okwekebeza, ogamba oli bulungi naye ng'emyezi mukaaga gibeera giyiseewo kuba kiyinzika okuba ng'omuntu yaakakafuna.\nNaye ate bw'ofuna obulwadde buno ng'oli lubuto n'omwana gw'ositudde mu lubuto ayinza okukafuna kubanga akawuka kabeera kangi mu musaayi nga waakakafuna.\nMbasaba tubeere ba buvunaanyizibwa muyige ebikwata ku bulwadde buno okuva eri abasawo abali mu malwaaliro gye tufunira eddagala bakunnyonnyole engeri gy'olina okulabiriramu omwana wo. Ekisinga obukulu kwe kulaba ng'omwana amira eddagala mu budde, asula mu katimba k'ensiri, okumuliisa obulungi n'obutamutiisatiisa olw'okuba alina siriimu kuba kimuleetera okukula nga yeetya.\nObuvubuka bulungi kuba bulimu amaanyi naye bulimu ebizibu. Bangi bafuniddemu akawuka naddala abawala. Weekuumye naye bw'ovubukamu ate n'otandika okubuuka n'abasajja abakulu ne bakusiiga akawuka lwa kuba toli mwegendereza. Kiba kirungi ne mwekuuma, mwesonyiwe ensonga z'omukwano mumale kusoma.\nEkiseera bwe kinaatuuka ng'omaze okusoma, ojja kufuna omuntu gw'oyagala, mwekebeze mu manye engeri gye muyimiriddemu olwo mulyoke mugende mu maaso n'enteekateeka zammwe ez'okubeera awamu.\nBasajja bannange, twandibadde ku mwanjo nga bakulembeze naye mu nsonga za siriimu, tetukoze bulungi olw'okutya n'obutamanya. Nsaba buli musajja mu maka ge, gye tukuhhaanira, gye tusabira, gye tukolera, gye tubeere yonna twogere nnyo ku nsonga za siriimu, tusomese bannaffe abatamanyi bimukwatako.\nBannange abakuzeemu mu myaka nga nze nga mulina akawuka, mbakubiriza okumira obulungi eddagala lyammwe akawuka kasobole okwebaka. Ekirala, mulina okwegendereza kubanga bw'otuuka mu myaka gyaffe, emikisa gy'okufuna endwadde eziva ku nneeyisa n'endya embi gyeyongera naddala puleesa, obulwadde bwa sukaali ne kookolo.\nTulabe nga tulya bulungi, tukole dduyiro era olina okufuba okulaba nga tofuna mugejjo gwa bulwadde kale n'okugondera amateeka g'omusawo nga bwaba akugambye.\nABALI MU BUFUMBO NG'OMU ALINA AKAWUKA ATE NG'OMULALA TAKALINA (DISCONDANT COUPLES);\nTekitegeeza nti mwawukane kuba bwe mumanya eky'okukola musobola okubeerawo, omulamu olina okuyambako munno asobole okumira, obulungi eddagala. Omuntu bwamira obulungi eddagala lye akawuka ne katalabika mu musaayi, kitegeeza nti tasobola kusiiga kubanga kaggwaamu amaanyi ne keekweka awo n'obeera nga tokyalwala.\nBwe muba mmwagala kuzaala, mwogere n'omusawo abateeketeeke, babawe eddagala eritangira omuntu okufuna akawuka era "Pre exposure Prophylasis" ekibasobozesa okwegatta nga toyambadde kondomu muzaale.\nMu kiseera kino nga tujjukira olunaku lwa siriimu olw'ensi yonna, tulabe nga teri muntu mulala addamu kufuna siriimu.\nBannaffe abalina akawuka, tukomye okubayisa obubi nga tubasongamu emimwa n'okusosolebwa kubanga kibaleetera okutya ne batandika n'okweraliikirira. Ekirala twekuume tuleme kusiiga bantu bapya kubanga ekimala kimala.\nOkukola dduyiro kukosa alina akawuka ka siriimu?\nBUKEDDE W'OLWOMUKAAGA YAFULUMYE DDA NG'ALIMU GANO


Bukedde Online - Kayihura alabudde abayimbi n'abategesi b'ebivvulu ku mivuyo\nAni alina obuyinza mu kkubo?\nBannakibiina kya NRM ebweru w'eggwanga bab...\nKayihura ng'ali n'omuyimbi Ssembbaale\nOMUDUUMIZI wa poliisi mu ggwanga, Gen. Kale Kayihura alabudde abategesi b’ebivvulu n’abayimbi okukomya okulanga ebivvulu ne batatuukiriza bye basuubizza ekivaako abadigize okwecanga n’okwonoona ebintu.\nOkwogera bino yabadde asisinkanye Tonny Ssempijja omukwanaganya w’ekibiina kya UMP-NET ekigatta abategesi b’ebivvulu, abayimbi ne bannannyini bifo ebisanyukirwamu ku kitebe kya Poliisi e Naguru wiiki ewedde. Ssempijja yabadde n’abayimbi nga Fred Ssebbaale, Gravity Omutujju, Matthias Walukagga n’abalala bangi.\nKayihura yagambye nti akooye okuwulira abadigize nga beecangidde mu bivvulu ne boonoona ebintu n’asaba abategesi b’ebivvulu n’abayimbi okukwatagana obulungi mu biseera bino ebya Ssekukkulu ate n’abayimbi bakwate ssente z’ebifo bye bajja okusobola okutuukamu okuyimba obutanyiiza badigize naddala mu kiseera kino nga ssente efuuse akasente.\nYasabye bannannyini bifo okufaayo okumanya abantu abategese ebivvulu okwewala okusika omuguwa n’abantu okukola effujjo era abanaakwatibwako bajja kuvunaanibwa.\nYasuubizza okuddamu okusisinkana abayimbi n’abategesi b’ebivvulu leero ku Lwokutaano ku Calender Hotel e Makindye okumalawo emivuyo n’okulaba engeri gye bagenda okukuuma obutebenkevu ku Ssekukkulu.\nAba Famire ya Muhangi sibamativu ne alipoota ku nfa y'omuntu waabwe\nBamukutte n'omwana ng'agenda kumusaddaaka: Baamuwadde emitwalo 50\nAb'e Kkanisa ya Shincheonji bagabye omusaayi okutaasa abatawanyizibwa Corona\nOmulimu gw'okuddaabiriza Nkumba Primary School guli mu ggiya nnene


Bukedde Online - Owa UPDF agobeddwa mu magye lwa kusobya ku muwala\nEbipya bizuuse ku muwala eyawambiddwa n'at...\nUPDF egobye omujaasi waayo lwa kusobya mu muwala atanneetuuka bwe yali atumiddwa ku mirimu gy'okukuuma n'okuzza emirembe e Somalia.\nOlinga eyagobeddwa mu magye\nPrivate Rapheal Olinga 38, ye yagobeddwa kkooti y'amagye etuula e Makindye lwa kusobya ku muwala (amannya gasirikiddwa) ow’e myaka 18 enzaalwa ya Somalia gye yali yatwalibwa mu ggye lya AMISOM okukuuma emirembe mu ggwanga eryo.\nKigambibwa nti nga September 19, 2015 e Jameco ku nkambi ya AMISOM yasoberera omwana ono bwe yali alunda embuzi okumpi n'enkambi eno n'amusuula mu musenyu bw'atyo n'amwekakaatitako n'amusobyako.\nOludda oluwaabi nga lukulemberwa Maj. Rapheal Mugisha lwaleese abajulizi bana okuli ne maama w’omwana, Boresheik Muddey Bolonshur Murd bonna ne balumiriza Olinga okuzza omusango guno.\nSsentebe wa kooti y'amagye, Lt. Gen. Andrew Gutti bwe yabadde asomera Olinga ensala ya kooti , yategeezezza nti ekikolwa Olinga kye yakola kiteeka eggye lya UPDF mu kifaananyi ekibi ddala ate nga yali muntu eyatwalibwa okukuuma bannansi okufuna eddembe bwatyo ng’asaana abonerezebwe abalala bamuyigirike.\nGutti agambye nti kiswaza omuntu eyaweebwa ogw'okukuuma omuntu ate n'amwefuulira n'amusobyako! N'agamba nti kiba kibi nnyo era asaana abonerezebwe.\nLt. Gen. Gutti yagambye nti wadde ng'omusango guno singa gukusinga osibwa bulamu bwo bwonna wabula ono akyali mu myaka mito, akyayinza okukyusa mu nneeyisa ye.\nYayongeddeko nti wadde puliida wa Olinga, Elizabeth Nassimbwa yasabye omuntu we aweebwe ekibonerezo ekisaamusaamu , ekikolwa kye yakoze kiweebuula nnyo empisa za UPDF ng'eggye ekkuumaddembe erimanyiddwa.\nKkooti era etadde mu nkola emyaka gy'amaze mu kkomera mu nkola nga ssemateeka bw'alagira ng'ono abadde amazeeyo emyaka esatu bw'atyo n'agobwa mu magye.\nOlinga alagiddwa okuwaayo ebyambalo by'amagye mu bwangu atandike obulamu obulala ng'omuntu wa bulijjo.\nPrivate Rapheal Olinga\nEmirembe egyambula mu bufumbo bw'abavubuka ngifunye mu baze ow'emyaka 92


Eyatuga owa bodaboda asonze ku munene gw'akolera\nJOHN Bosco Mugisha agambibwa okutta omuvuzi wa bodaboda yategeezezza poliisi nti alina omugagga gwakolera nti ne bwe banaamusiba alina obwesige mu mukamawe okumuggya mu kkomera. Mugisha abasinga gwe bayita Mukiga poliisi yamututte mu bifo ebiwerako gy'azze attira abavuzi ba bodaboda ng'ali ne banne.\nKyokka kyababuseeko bwe yabakudaalidde nti; "ne bwe munansiba mumala biseera kuba omugagga wange ajja kunzigyayo". Mugisha yannyonnyodde nti waliwo omusuubuzi wa sipeeya wa pikipiki gwe yayogeddeko erinnya erimu erya Robert ng'ono yakolagana n'omugagga mu bitundu bya Arua gwe bakolera era nga buli lwe bagwa mu buzibu, y'abaggya mu kkomera.\nPoliisi yagezezzaako okukwata Robert agambibwa okubeera omutuuze w'e Bulenga kyokka webatuukiddeyo omuntu ono yabadde yeemuludde ng'adduse nga na buli kati bakyamunoonya. Poliisi era eri mu kunoonyereza ku mugagga ayogerwako ow'omu Arua agambibwa nti ono pikipiki empya azitunda mu mawanga nga Congo ne Sudan.\nKu Lwokuna nga poliisi ekulembeddwaamu akulira okunoonyereza ku misango mu kitundu kya Kampala South, Vincent Okurut, Mugisha yagitutte mu bitundu by'e Makindye gy'agamba nti gye bazze battira abavuzi ba bodaboda abawerako n'oluvannyuma ne batwala pikipiki zaabwe. Yasoose kubatwala emabega w'ekikomera ky'ebbaala ya Makindye Country awali oluguudo oluyita mu bikomera.\nOluguudo luno lwe lugenda e Makindye mu Kizungu. Mugisha yalaze engeri gye battamu omusajja nga bakozesa ebissi bye baali baakwese edda ku mabbali g'oluguudo.\nBwe baavuddeyo ne boolekera e Makindye mu Madirisa Zooni era n'abalaga engeri gye yattamu omuvuzi wa bodaboda omulala nga waliwo olukuubo olukkirira okutuka ku Salaama Road. Poliisi bwe yamubuuzizza lwaki battira abavuzi ba bodaboda okumpi n'ebikomera by'abantu, Mugisha yabaanukudde nti mu bifo by'ekika ekyo omuvuzi wa bodaboda aba tasuubira kumukuba nnyondo.\nBasooka kumunyoola bulago nga bw'agezaako okwerwanako nga bamukuba ennyondo ku mutwe era okuvaawo bamala kukakasa nti afiiridde ddala olwo ne balyokka batwala pikipiki.\nYabuulidde abaserikale nti mu kitundu ky'e Makindye baabadde bakakubirayo abagoba ba bodaboda bana ennyondo ne babatwalako pikipiki zaabwe ate ng'abalala babakubidde mu bitundu by'e Lubaga ne Mityana.\nYagambye nti abantu bonna be babadde bakuba babadde babakuba enyondo bbiri ku mutwe ne basirika wabula Derrick Mulindwa gwe bakubira e Kakeeka Mengo baamukuba ezisingawo kubanga yagezaako okubalwanyisa ekyamuvirako okumukuba okutuusa lw'eyafa.\nMugisha era yabuulidde abaserikale nti buli pikipiki gye babadde babba oluvannyuma lw'okutta nnyiniyo babadde babawa 300,000/-, wabula n'agamba nti si mwetegefu kwogera omugagga w'omu Arua abatuma kubang


Bukedde Online - Ffiga yange enyumira buli musono gwa lugoye\nFfiga yange enyumira buli musono gwa lugoye\nObusawo bw'omu kifuba ne mu kiwato bukutte...\nABAWALA bangi abafaayo okwekuumira ku mulembe essira basinga kuliteeka ku ffeesi, ne beerabira okulabirira emibiri gyabwe okugikuuma nga giri wamu ne gitayiikayiika. Carol Namulindwa mutunzi wa ngoye, muyimbi ng’abeera Munyonyo bwe yabadde ayogerako ne MARY NAMBWAYO yamubuulidde engeri gye yeefaako n’asobola okukuuma ffi ga ye ng’eri wamu kuba kye kintu ekisinga okumusanyusa era ekisikiriza abalabi.\nNamulindwa mu misono egy’enjawulo egimunyumira.\n“Ffiga ennungi enyuma okutunuulira era omukyala atambula n’omulembe buli amutunulako tayagala kumuggyako maaso.\nEkirala ffiga ennungi enyumira buli musono gwa ngoye era bw’okola ku ffi ga yo n’ebeera nnungi, kitegeeza nti tojja kutawaana ng’onoonya ebikunyumira.\nNze ffiga nfaayo okugikuuma omubiri ne gulema kuboola lugoye. Nfaayo okukuuma ffi ga yange okubeera ng’erabika bulungi era okukola kino, nkeera buli ku makya ku ssaawa 12:00 ne ηηenda mu jjiimu okukola dduyiro.\nEno nkola dduyiro omuli okwetooloolera ku bipiira okusobola okukuuma olubuto lwange obutayiikayiika, okudduka ku kagaali ne dduyiro omulala ayamba omubiri gwange okubeera awamu n’okwewala okugejja.\nKu dduyiro ngattako okulya mu ngeri entuufu nga neewala emmere engezza.\nEkirala ndya omulundi gumu mu lunaku era ngirya lwaggulo kubanga saagala kugejja.\nOlunaku lwonna nsiiba ndya ebibala nga bwennywa amazzi okutuusa olweggulo ne nfuna emmere.\nEnviiri zongera ku kitiibwa ky’omukyala wamu n’obulungi bwe, ky’ova olaba sirwisaayo nviiri bwe mba nzisibye.\nOkusinziira ku mirimu gyange gye nkola, gyetaagisa omuntu ng’alabika bulungi abantu basobole okungulako ebintu naddala engoye.\nAte n’okuyimba era kyetaagisa okulabika obulungi ate ng’enviiri zongerako.\nEngeri ffeesi yange gy’eri empanvu, nasalawo okusiba wiivu zokka, era nsiba eza buli langi kasita ndaba ng’egenda kunnyumira.\nNsiba wiivu ennyimpi n’empanvu era nga zimmalako okutandikira ku 80,000/- okudda waggulu.\nEngoye ennungi ziweesa omukyala yenna ekitiibwa ate tekiba kirungi okubeera ng’oyambala olugoye lumu buli kiseera.\nEngeri gye ntunda engoye nfuba okunoonyeza ku ngoye ennungi ate nnyambala buli kika kya lugoye kuba ffi ga yange teboola ngoye. Langi nayo si nsonga nnene gyendi kuba olususu lwange teruboola langi engeri gyendi wa katakketakke.\nNamulindwa mu biseera bye eby’eddembe\nNtera okwambala engoye ezinkwata omubiri wamu ne mmini kubanga zinnyumira.\nEngoye nzambala okusinziira ku mukolo oba ku kifo gyemba ndaga.\nEngoye ntera kuzigula wakati wa 50,000/- ne 100,000/- okusinziira ku kifo we mba nguze.\nFfeesi y’omukyala esikiriza abantu bangi era nze nfuba okulaba nga ffeesi yange ebeera eyaka.\nEkirala ngisiigamu ebizigo ebituufu okwewala okufuukuuka n’okuggyamu embalabe. Nfuna ennaku ez’enjawulo mu wiiki ne neeyoteza.\nWano nfumba amazzi ne geesera ne nfuna amazzi g’enniimu ne ngatabula mu ‘okra’ gwe mmaze okusalaasala olwo ne neesiiga mu ffeesi ne neeyoteza. Bino biyamba olususu okuggyamu obucaafu bwonna n’okuluzigula ne lulabika bulungi.\nKino nkikola omulundi gumu mu wiiki era kye kimu ku binnyambye okubeera n’olususu olulabika obulungi. Oluusi olususu ndusiigako ovakkedo nga mmusosse, oluvannyuma ne naabamu.\nZino nzigula buli we nsanze kasita ensanyusa amaaso ate ng’entuuka.\nEbika by’engatto byonna mbyambala omuli ez’obukondo obuwanvu, obukondo obumpi, eziraga ebigere ne fulaati zonna nzambala. Engatto nzigula okuva ku 20,000/- okutuuka ku 100,000/-.\nNkozesa abantu ab’enjawulo abankolako mu ffeesi naddala nga nninayo omukolo. Bano mbasasula 20,000/- oba okusingako, okusinziira ku kifo wemba ηηenze.\nBwe baba bankolako batera okukozesa, foundation, concealer, lipstick eye pencil eye liner n’ebyokwewunda ebirala.\nOlumu nteekako n’obukoowekoowe oba mascara olwo ne ndabika nga ndi wa njawulo era wa bbeeyi.\nSitera kuteekako njala ndala engeri gye nnina enjala zange ennungi era ebiseera ebisinga nzirongoosa ne nsiigako cutekisi.\nOno musiigirako ku saluuni eyooyoota enjala mu Kampala. Bwe baba balongoosezza enjala zange n’okusiigako cutekisi nsasula 15,000/-.\nWabula oluusi ngattako enjala za pawuda. Zino zifaananira ddala ng’enjala z’omuntu era bwe bamala okuziteekako olwo nga nsiigako cutekisi. Zino zimmalako 30,000/-.


Ab'e Kitgum Basazeewo Kweriira Nzige - Radio Simba - Ennene\nAb’e Kitgum basazeewo kweriira nzige\nOmuganda agamba nti; amaziga g’ente, ly’essanyu lya malembo, olugero luno lutuukira ku bantu b’omu Disitulikiti y’e Kitgum abenyumiriza mu kulumbibwa kw’enzige. Abatuuze bagamba nti bbo basazeewo kwekwatira nzige zino ezalumbye eggwanga era nga bazifumba nga kyakulywa.Kigambibwa nti enzige ezazinze ebyalo okuli Gogo ne Abudere mu Muluka ggwe Lukwar mu Gombolola ye Labongo Akwanga ku lwokubiri zalabiddwako nga zibuutikidde amatabi g’emiti wamu n’omuddo okuwereza ddala kiromita 3.\nWabula abatuuze mu bitundu bino basuze bakuba kudiikudde era webwakeeredde ku lw’okusatu abatuuze batandise kwekwatira nzige zino kugenda kuzifumba nakweriira. Kutansia Anena 60, omutuuze w’e Gogo agamba nti enzige bazirya nga edda nti era bweyazirabye yabuusizza kumu nga kunguvu nga namakungula tegaali malungi omwaka oguwedde. Ono agamba nti basooka kuzitokosaako nebazaanika n’oluvannyuma nebazisiika nga tebanazirya.\nYe Christine Abalo, omutuuze w’e Gogo nga alina abaana 5 agamba nti yazikutte kulaba oba ziwooma kuba abakulu babagambye nti nnungi nnyo.Wabula y’e Beatrice Alanyo, agamba nti yakutteyo ebbaafu bbiri wabula nga alindirira abakulu ku Disitulikiti okubategeeza oba nga tezirina bulabe ku muntu aziridde kuba Gavumenti yabadde emaze okuzifuyira eddagala.


Bukedde Online - Ensonga azaaweesezza Abdallah Mubiru omulimu gwa Vipers\nEngabi erwana kuddamu kuwangula Ngabo\nAba golf bayiseemu kavu wa bukadde 500\nMulindwa (ku kkono) ng’akwasa Mubiru omujoozi n’omupiira ebimukakasa ku butendesi bwa Vipers. Ky ddyo ye Tadius Kitandwe omu ku mmemba ba boodi ya ttiimu eno.\nOLUVANNYUMA lw’okumala omwaka mulamba ku katebe, eyali omutendesi wa KCCA, Abdallah Mubiru kyaddaaki afunye omulimu gw’okutendeka Vipers FC eya Lawrence Mulindwa. Mubiru yagobwa mu June wa 2015 KCCA n’emusikiza Mike Mutebi sizoni ewedde.\nNga yakakakwasibwa ku mulimu guno, Mulindwa yamulagidde awangule ebikopo ate nga bazannya kawoowo. “Twetaaga Vipers ezannye mu ngeri esikiriza abawagizi okujja mu kisaawe, nga bw’otuwangulira n’ebikopo.” Mulindwa bwe yakutidde Mubiru.\nKati Mubiru y’agenda okubeera omutendesi wa Vipers ow’oku ntikko ng’amyukibwa George Best Nsimbe abadde atendeka ttiimu eno ng’omutendesi omujjuvu, sizoni ewedde.\nEdward Golola, eyabawangulira ekikopo kya liigi, agenda kubeera nnamba 3. Mubiru yalangiriddwa eggulo ku Imperial Resort Hotel e Ntebe. Ku mukolo gwe gumu Mulindwa era yalangiridde abazannyi abapya abagenda okwongera okuggumiza ttiimu.\nIbrahim Kayiwa abadde mu Express y’omu ku baalangiriddwa. Kyewuunyisa nti emyaka ebiri emabega, Nsimbe ye yali mukama wa Mubiru mu KCCA ne bagiyamba okuwangula liigi olw’enkolagana yaabwe eyali ennungi.\nKati bazzeemu okusisinkana, kyokka ku mulundi guno, Mubiru ye ‘buyinja’.\nLWAKI MULINDWA YALONZE MUBIRU?\nEnsonga za CAF; Ekimu ku byetaago by’okutendeka ttiimu eri mu mpaka zonna ezitegekebwa CAF, kwe kubeera n’ebbaluwa y’obutendesi emanyiddwa nga CAF A. Sizoni ewedde, Vipers ye yawangudde ekikopo kya Uganda Cup, ekitegeeza nti balina okukiika mu mpaka za CAF Confederations Cup.\nNsimbe talina bbaluwa eno sso nga Mubiru agirina, era wano Mubiru we yasoose okufuna enkizo ku Nsimbe. Omugagga tabadde mumativu na nkola ya ttiimu sizoni ewedde; Mulindwa yategeeza nga bw’atali mumativu na ngeri ttiimu ye gye yakolamu sizoni ewedde wadde nga yawangula ‘Uganda Cup’.\nMulindwa akkiriza nti Vipers yalina obusobozi obweddiza liigi, kyokka olw’ensonga ezeekuusa ku byekikugu, ttiimu ye yamalira ku kyakubiri. Abadde alina okukyusa mu by’ekikugu okwongera okulaga obutali bumativu.\nEkisa kya Nsimbe; Mulindwa yagambye nti tayagala ttiimu erina kyejo. Agamba nti ayagala abazannyi abeetegefu okulwanirira Vipers nga tebeesaasidde ng’omupiira bagutwala nga bizinensi eyinza okuvaamu ssente eziwera nga bwe kiri e Bulaaya.\nKiyinzika okuba ng’ekisa kya Nsimbe kyakoze kinene okumuggyisaako eky’okubeera omutendesi omujjuvu.\nMubiru si mukambwe nnyo, naye abazannyi tabakwasa kisa.\nMULINDWA ALABUDDE ABAZANNYI\nNg’akozesa ebigambo ebyamugambibwa eyali omuzannyi we, Farouk Miya azannyira mu Bulaaya kati, Mulindwa yagambye abazannyi be okukyusa endowooza ku mupiira naddala bwe baba banaagenda ku mupiira gw’ensimbi. “Miya yang’ambye nti e Bulaaya, omupiira bagutwala ng’omulimu era abazannyi baba balowooleza mulimu gwabwe buli ssaawa,” Mulindwa bwe yategeezezza ng’agattako nti omuzannyo bagusse ebbali bongere amaanyi mu buli kye bakola\nJamal ne maneja we kebabala kaliibwa\nKabako anywa biki ebimukanula!\nNnoonya omulokole amanyi omukwano\nOmwetegefu okukola omukwano nkubiraako\nNjagala omusajja Omusiraamu omutuufu


Amyuka sipiika Oulanya awadde gavumenti n’abavuganya amagezi bateese okwewala akanyoolagano | NTV\nHome » News » Akawungeezi » Amyuka sipiika Oulanya awadde gavumenti n’abavuganya amagezi bateese okwewala akanyoolagano\nAmyuka sipiika Oulanya awadde gavumenti n’abavuganya amagezi bateese okwewala akanyoolagano\nOulanyah, ategezeza nga ebyaliwo bwebitasaana kuddamu kulabibwa era nalagira Ssaaabaminista Dr Ruhakana Rugunda, akulira oludda oluvuganya Winnie Kiiza ne Banampala b'ababaka okugonjola obutakanya ngabayita mu kuteesa.\nPalamenti ezeemu okutuula olunaku olwaleero, omulundi ogusokedde ddala mu lutuula olw'omulundi ogw'okusatu mu palamenti y'ekkumi.\nWabula ababaka ababadde bamuswaba kunjuyi zombi.\nAmyuka Sipiika Jacobo Oulanyah yakubiriza olutuula olwaleero era kunsonga ezimu zeyesigamyeko mu bubaka bwe, kwekusika omuguwa okwalabibwaka mu palamenti kunkomerero y'omwaka oguwedde, ababaka bwebali bakubaganya ebirowoozo ku bbago ery'okujja ekkomo ku myaka egy'omukulembeze.\nOmukulembeze w'eggwanga eteeka lino yalisaakodda omukono.\nAbabaka okusaba kwa Oulanyah bakuwagidde.\nOulanyah era ategezeza nga ababaka okuliko Ibrahim Ssemujju Nganda owa Kiira Munisipaali , Gerald Karuhanga owa Ntungamo munisipaali ne Anthony Akol wa Kilak North abagobwa mu palamenti olwokweyisa obubi ekibonerezo kwabwe bwekiweddeko olunaku olwaleero.\nKyoka abalala okuli Allan Sssewanyana owa Makindye West, Mubarak Munyagwa owa Kawempe South ne Jonathan Odur owa Erute South bwebakyalina okukola ekibonerezo kyabwe okutuusa weeki ejja.\nMungeri yeemu, ababaka batabukidde minister omubeezi oww'ebyobulamu Jane Aceng kusonga z'ekirwadde kya Congo Fever ekigabibwa okulumba abantu mu disitulikti ye Nakaseke.\nKino kidiridde minista okugaana okuddamu okusaba kw'omubaka wa Nakeseke South ssemakula Luttamaguzi, abadde ayagala anyonyole egggwanga ku kirwadde kino.\nSipiika minister amulagidde adde kulunaku lw'okuna anyonyola ebisingawo.\n‹ Eyagobwa ku busumba akoze e kanisa, kati Bishop\nEddwaliro ly’eMbale limazze Ssabiti bbiri nga terilina ddagala ›\nAba takisi baliko bebadduukiridde ne basale mu'kulwanyisa obutasoma\nPosted 14 hours 29 min ago..\nAbaleeta amafuuta bagamba bbeeyi y’amafuta okulinya evudde ku bbeeyi yago mu katale k’ensi yonna\nPosted 14 hours 31 min ago..\nAbakugu batubulidde bikki ab'ebigezo ebyakwatidwa byebasaana okukola\nPosted 14 hours 20 min ago..\nDdaamu y’e Isimba efuunye abakugu abaggya\nPosted 14 hours 17 min ago..


Bukedde Online - Ensonga lwaki omwavu ajja kusiitaana okugenda mu Ggulu\nGavt. ekkiriza etya Abachina okutembeeya...\nGitawo yeegaanyi okuganza Judith Heard: 'Si...\nEkiseera kino omuntu omwavu atunuulirwa nti ayinza okulemwa okuyingira Eggulu ne kikontana n’ebyo Yesu bye yayigiriza ng’agamba nti omugagga okuyingira Eggulu kijja kubeera kizibu ng’ehhamiya okuyita mu liiso ly’empiso.\nBULI muntu ku nsi akolerera kuyingira Ggulu kyokka omuntu asigaza ekibuuzo nti ku mugagga n’omwavu ani nnannyini Bwakabaka bwa Katonda?\nAbakulembeze mu nzikkiriza ez’enjawulo bakulambululira ensonga ezigenda okulemesa omwavu okuyingira Eggulu naddala mu kyasa kino.\nFaaza Ambrose J. Bwangatto owa St. Mbaaga's Major Seminary Ggaba annyonnyola ng’asinziira mu byawandiikibwa nti, mu Matayo 19:16 – 26, Omuvubuka omugagga yajja ewa Yezu n’amubuuza ky’abeera akola okusobola okuyingira Eggulu.\nYamwanukula n’amulagira okukwata ebiragiro bya Katonda era n’amulagira agende atunde byonna by’alina ssente azigabire abaavu, ekyanyiiza omuvubuka ono.\nMu Maliko 10:17 – 22 yaddamu okumuwa ekiragiro kye kimu n’ayanukula nti ebiragiro yabikwata era Lukka 18:18-23 n’akiddamu kyokka eky’okutunda ebintu kyamunyiiza n’amwabulira.\nOmwavu okuyingira Eggulu kijja kukaluba kyokka Yezu yatuwa emitendera ena omuntu gy’alina okuyitamu okuyingira eggulu okuli:\nl Okukwata ebiragiro bya Katonda.\nl Okwewala okwesiba ku bintu omuntu abeere awo ng’obulamu bwe bulamulwa byabugagga.\nl Okubeera abeekisa nga tugaba n’okuyamba\nOmutukuvu Paapa John Paul II yagamba nti tewali muntu ayinza kugamba nti mwavu atalina ky’asobola kugaba era tewali ayinza kugamba nti mugagga alina buli kimu nga talina kye yeetaaga kuva ku balala.\nOmwavu ssinga alemwa okugoberera emitendera Yezu gye yawa, kijja kumukaluubirira okuyingira Eggulu.\nOMUSUMBA SOLOMON MALE OWA ARISING FOR CHRIST:\nWe baawandiikira Bayibuli tewaali busuubuzi bwa nsimbi era abagagga be baakozesanga abaavu olwo abaavu ne babeera nga basaba Katonda mu bukkakkamu nga tebalina kye balulunkanira kuba baabawanga ebyokulya n’okunywa ne bakkuta.\nOmwana w’omuddu bwe yakulanga ng’atandikirawo okukola emirimu gya bakadde be sso ng’abagagga bakuuma obugagga bwabwe tebaagala kubugabirako muntu yenna beeyagaliza bokka.\nOmuntu bw’atuuka, yeerabira gy’avudde ky’ova olaba nga Bannabyabufuzi Katonda bamwogerako mu kifo we bamwetaagira wokka n’osanga omufuzi ng’agenze mu kkanisa ate n’atandika okubuulira abasumba enjiri kuba yeeraba ng’abasinga mu buli kimu.\nEdda ng’omwavu okuyingira eggulu kimwanguyira kuba baalinga bamativu ne kye bafunye naye ekiseera kino tebakyasiima buli kiseera abeera mu kwemulugunya tasobola kwetuusaako byetaago bya bulamu nga bw’abyagala.\nOmwavu bwe yalwalanga ng'anoga eddagala n’anywa naye mu kiseera kino abeera mu kuwankawanka ng’anoonya obujjanjabi ebya Katonda tabirowoozaako n’osanga ng’asibidde mu ssabo.\nAbalala basalawo beetunde mu buddu oba bamutta bamutte naye ng’afunye by’ayagala.\nEkiseera kino omugagga alowooza ku bugagga bwe talowooza nti Katonda y’abimuwadde, alowooleza mu maanyi ge nti awali ssente talina ky’alemwa. Omukulembeze agenda mu balokole bw’atuukayo y’ayagala ababuulire enjiri.\nEbyenfuna byefuze ensi buli kiseera omwavu alowooza kufuna n’agwa mu bikemo n’omugagga aluvubanira kwongera ku by’alina.\nOmugagga ayingira ekkanisa n’enjiri gye babadde bagenda okubuulira n’ekyuka kuba balina kye basuubira okumuggyamu.\nOmwavu abeera mu kkanisa si lwa kusaba Katonda wabula kutuusa oluwalo ng’alowooza nti bw’alifuna obuzibu banaamuyamba.\nBp. Luwalira yennyamidde ku ttemu erikudde ejjembe mu ggwanga\nEby’ettaka ly’e Garuga biranze\nPaapa alonze Msgr. Serverus Jjumba ye Musumba w'e Masaka omuggya\nEbibala abayimbi bye bayoola mu kuganza abakazi abagagga


Bukedde Online - Micho mugumu wadde alwazizza omuteebi\nFarouk Daku awera kuwuttula Muzungu amukeese...\nOmuzannyi wa Cranes Francis Olaki afunye obuvune n'ava ku ttiimu egenda okuzannya ez'Afrika\nLeero (Lwamukaaga) mu CHAN:\nRwanda - Ivory Coast, 9:00 SS9,\nSelect (GOtv) Gabon - Morocco, 12:00 SS9\nOMUTEEBI wa Cranes Francis Olaki afunye obuvune n’ava ku ttiimu egenda okuzannya empaka za Afrika ez’abasambi abaguzannyira awaka (CHAN), ezitandika leero mu kibuga Kigali ekya Rwanda.\nOmusawo wa ttiimu eno, Ronald Kisolo ategeezezza nti Olaki yalwadde nga Cranes eremagana ne Gabon 1-1 mu kisaawe ky’ekiwempe e Njeru era obuvune tebumusobozesezza kweyongerayo, omutendesi Milutin ‘Micho’ Sredojevic kwe kusalawo okumusuula.\nOlaki asikiziddwa Edris Lubega owa Proline, ng’ono y’akulembedde abateebi mu Big League ne ggoolo 12. Micho yagambye nti amulinamu obwesige wadde talina nnyo bumanyirivu. Olaki y’abadde omuzannyi owookusatu ku bali ku Crtanes kati abaali bazannyeeko ku mpaka zino, ng’abalala kuliko; Ivan Ntege ne Robert Sentongo abaazannya eza 2014 e South Afrika.\nWadde Micho yali yamala dda okuwaayo mu CAF olukalala lw’abazannyi 23 b’agenda okukozesa mu CHAN, omwogezi wa FUFA, Ahmed Hussein, yategeezezza nti baakyusizza mangu ne bassaawo omuzannyi omulala ng’amateeka bwe gabakkiriza ssinga ttiimu ebeera tennazannya mupiira gwayo gusooka.\nLeero (Lwamukaaga) ku ssaawa 10:00 ez’olweggulo, Cranes lw’esitula ng’erimu ekibinja ky’abantu 30 okugenda e Rwanda mu CHAN. Empaka zino zitandika leero kyokka Cranes ya kuzannya omupiira gwayo ogusooka ku Lwokubiri nga January 19, 2016 ne Mali\nLeero (Lwamukaaga) mu CHAN: Rwanda - Ivory Coast, 9:00 SS9, Select (GOtv) Gabon - Morocco, 12:00 SS9 OMUTEEBI wa Cranes Francis Olaki afunye obuvune n’ava ku ttiimu egenda okuzannya empaka za Afrika ez’abasambi abaguzannyira awaka (CHAN), ezitandika leero mu kibuga Kigali ekya Rwanda. Omusawo wa ttiimu eno, Ronald Kisolo ategeezezza nti Olaki yalwadde nga Cranes eremagana ne Gabon 1-1 mu kisaawe ky’ekiwempe e Njeru era obuvune tebumusobozesezza kweyongerayo, omutendesi Milutin ‘Micho’ Sredojevic kwe kusalawo okumusuula. Olaki asikiziddwa Edris Lubega owa Proline, ng’ono y’akulembedde abateebi mu Big League ne ggoolo 12. Micho yagambye nti amulinamu obwesige wadde talina nnyo bumanyirivu. Olaki y’abadde omuzannyi owookusatu ku bali ku Crtanes kati abaali bazannyeeko ku mpaka zino, ng’abalala kuliko; Ivan Ntege ne Robert Sentongo abaazannya eza 2014 e South Afrika. Wadde Micho yali yamala dda okuwaayo mu CAF olukalala lw’abazannyi 23 b’agenda okukozesa mu CHAN, omwogezi wa FUFA, Ahmed Hussein, yategeezezza nti baakyusizza mangu ne bassaawo omuzannyi omulala ng’amateeka bwe gabakkiriza ssinga ttiimu ebeera tennazannya mupiira gwayo gusooka. Leero (Lwamukaaga) ku ssaawa 10:00 ez’olweggulo, Cranes lw’esitula ng’erimu ekibinja ky’abantu 30 okugenda e Rwanda mu CHAN. Empaka zino zitandika leero kyokka Cranes ya kuzannya omupiira gwayo ogusooka ku Lwokubiri nga January 19, 2016 ne Mali


Bukedde Online - Agambibwa okufera abantu emirimu akwatiddwa\nAbadde akulira poliisi y'ebidduka mu ggwanga...\nPOLIISI ya Kampalamukadde eggalidde omusajja agambibwa okufera abantu ng’akozesa ofiisi ez’enjawulo n’abaggyako ensimbi. Christopher Kiddu 48, eyeeyita Polofeesa Kiddu omutuuze w’e Bulenga mu disitulikiti y’e Wakiso ye yakwatiddwa oluvannyuma lw’okufera abantu. Abamu ku bantu be yafera kuliko Edith Nambiribwa.\nKigambibwa nti mu mwezi July, 2019, yamuggyako ssente ezisukka mu1,000,000/- n’amulimba nti akola mu KCCA. Yamusuubiza okumufunira omulimu ogw’obuwandiisi kyokka kyamubuukako bwe yatuuka ku KCCA ne bamutegeeza nti Kiddu tebamumanyi.\nYamukubira essimu nga tagikwata n’amuloopa ku poliisi y’e Lungujja ne bamuggulako omusango gw’okufuna ssente mu lukujjukujju ku ffayiro nnamba SD 25/28/08/2019. Kigambibwa nti Kiddu yeeyambisa essimu ya Vicent Kamoga n’asaba abantu ssente. Kamoga agamba nti mukwano gwe eyajja ne Kiddu ku wooteeri ya Tarvan Woods e Kabuusu ye yamumwanjulira.\nWabula, baali bakyesanyusa Kiddu n’asaba Kamoga ku ssimu ye ng’amutegeeza nga bwe yali alina omuntu gwe yali ayagala okukubira ng’alina ebintu by’ayagala okumuwa. Bwe yatwala essimu ye, alina kye yagikola era amasimu ga Kamoga nga y’agafuna. Yakozesa omukisa ogwo okusaba abantu ssente era abamu ku bantu abasindikira Kiddu ssente be baategeeza Kamoga.\nKamoga yasalawo okugenda mu kkampuni ya MTN n’akizuula nti essimu kwe baasindikanga ssente yali ya Kiddu. Kamoga yaddukira ku poliisi y’e Lubaga ne bakwata Kiddu ne bamugulako omusango gw’okukozesa obubi kkompyuta ku ssimu ye ku ffayiro nnamba SD:06/21/01/2020 era kati akuumirwa ku poliisi ya Old Kampala.\nAli ku kyeyo kola bino obutabbibwa ng’ozimba


Bukedde Online - Paasita omufere awambye omwana n'asaba ensimbi\nBeekalakaasizza lw'amasannyalaze ne baziba olw'e Mityana\nAbagambibwa okukozesa kalifoomu ne babba a...\nPOLIISI y’e Bweyogerere ng’eri n’abatuuze ekutte Paasita agambibwa okuwamba omwana n’asaba abazadde ssente okumuyimbula.\nDavid Muwumuza 37, nga yeeyita Nabbi omutuuze w’e Ntebe ng’alina ekkanisa eyitibwa Full Gospel Church e Kiyanga mu disitulikiti y’e Mitoma yakwatiddwa oluvannyuma lw’okubuzaawo omwana Catherine Biribwa 3, n’ekigendererwa eky’okuggya ku bakadde be ensimbi.\nMoureen Nabwire omutuuze w’e Bweyogerere Central nga ye maama w’omwana eyabula agamba muwala we yabula wiiki 2 emabega ku ssaawa 1:00 ey’akawungeezi nga yali azannya ne banne.\nNabwire agamba nti, batambudde ebyalo ebiwerako ne ku poliisi ez’enjawulo okuli ey’e Bweyogerere, Kirinnya ne Kireka wabula omwana n’abula. Nabwire ayongerako nti, ng’omwana yaakabula wiiki mu wiiki eyasooka yafuna essimu okuva ew’omuntu gw’atamanyi ng’amugamba nga bw’ali Nabbi, era ng’asobola okumusabira omwana we n’alabika.\nOno yamusaba ajje ewuwe boogeremu n’akkiriza. Olwo Muwumuza kwe kujja ewuwe n’amusabira n’amutegeeza nga’omwana bwe yaliko gye baamuwambira e Busia ng’abamulina baagala kumusuula mu nnyanja. Nabwire agamba Muwumuza yamusabira olwamala n’amuwa amazzi ng’ataddemu evvu n’amulagira agamansire mu nnyumba nga bw’alaamiriza omwana ajja kulabika.\nOlwamansira amazzi kitaawe w’omwana ekiro n’atabuka ng’alogootana ng’omwana we bwe bamusuula mu nnyanja era alaajana. Enkeera baakubira paasita n’abalagira banoonye 50,000/- abalagirire omwana gy’ali.\nKu Mmande, Muwumuza yakubidde maama w’omwana essimu n’amusaba amusindikire ssente 20,000/- ezimuggya e Ntebe amutuukeko ayongere okumusabirako n’okumwongera okumubuulira ebikwata ku muwala we.\nMaama w’omwana olwamaliriza okwogera ne Muwumuza n’ategeezaako banne okuli Eric Musaazi ssentebe w’abavuzi ba taksii ku steegi ya Namboole Kayembe, Bypass abaakolaganye ne poliisi okukwata Muwumuza ng’azze okunona ssente. Muwumuza bwe yatuusiddwa ku poliisi e Bweyogerere eby’okuwamba omwana nabyegaana n’aggalirwa ng’okunoonyereza bwe kugenda mu maaso okuzuula omwana ono\nKizza Ssenninde agwiriddwa ekimbe ne bamuwa ekitanda\nBannabyabufuzi abalemesa enkulaakulana balabe ba ggwanga - Museveni


Isaaya 43:28,Isaaya 65:15,Yeremiya 26:6,Yeremiya 29:18,Yeremiya 42:18,Yeremiya 44:12,Yeremiya 44:22,Zekkaliya 8:13 LCB - Kyendiva ndiswaza abakungu ba yeekaalu - Bible Gateway\nIsaaya 42Isaaya 44\nIsaaya 43:28 Endagaano Enkadde nʼEndagaano Empya (LCB)\n28 Kyendiva ndiswaza abakungu ba yeekaalu yo,\nIsaaya 64Isaaya 66\nIsaaya 65:15 Endagaano Enkadde nʼEndagaano Empya (LCB)\nYeremiya 25Yeremiya 27\nYeremiya 26:6 Endagaano Enkadde nʼEndagaano Empya (LCB)\n6 ndifuula enju eno nga Siiro era n’ekibuga kino ng’ekintu eky’okukolimirwa mu mawanga ag’ensi.’ ”\nYeremiya 29:18 Endagaano Enkadde nʼEndagaano Empya (LCB)\n18 Ndibagoberera n’ekitala, n’enjala ne kawumpuli ne mbafuula ekyenyinyalwa eri obwakabaka bwonna obw’ensi era ekikolimo n’ekikangabwa, n’eky’okusekererwa n’okuvumwa eri amawanga gonna gye ndibagobera.\nYeremiya 42:18 Endagaano Enkadde nʼEndagaano Empya (LCB)\n18 Bw’ati bw’ayogera Mukama ow’Eggye, Katonda wa Isirayiri nti, ‘Ng’obusungu bwange n’ekiruyi bwe bifukiddwa ku abo abali mu Yerusaalemi, bwe kityo ekiruyi kyange bwe kinaafukibwa ku mmwe bwe munaagenda e Misiri. Munaabeera kya kukolimirwa, era kya ntiisa, era kya kusalirwa musango era kivume: temuliraba kifo kino nate.’\nYeremiya 43Yeremiya 45\nYeremiya 44:12 Endagaano Enkadde nʼEndagaano Empya (LCB)\n12 Ndiggyawo abaasigalira mu Yuda abaamalirira okugenda e Misiri okusenga eyo. Bonna balizikiririra mu Misiri, balifa ekitala oba enjala. Okuva ku muto okutuuka ku mukulu asingayo balifa era balifuuka ekyenyinyalwa n’eky’okusekererwa era n’okukolimirwa.\nYeremiya 44:22 Endagaano Enkadde nʼEndagaano Empya (LCB)\n22 Mukama nga takyayinza kugumiikiriza bikolwa byammwe bibi n’eby’emizizo bye mwakola, ensi yammwe kyeyava efuuka ekikolimo n’ekyenyinyalwa era eteriimu bantu, nga bweri leero.\nZekkaliya 7Zekkaliya 9\nZekkaliya 8:13 Endagaano Enkadde nʼEndagaano Empya (LCB)\n13 Nga bwe mwali ekikolimo mu baamawanga, ggwe ennyumba ya Yuda, naawe ennyumba ya Isirayiri, bwe ntyo bwe ndibalokola, era mulibeera omukisa eri abalala. Temutya, munywere emikono gyammwe gibe n’amaanyi.”


Ab’oluganda basatu bakukkulumidde etendekero ly’abannamateeka erya LDC | NTV\nHome » News » Akawungeezi » Ab’oluganda basatu bakukkulumidde etendekero ly’abannamateeka erya LDC\nAb’oluganda basatu bakukkulumidde etendekero ly’abannamateeka erya LDC\nBano bagamba gavumenti yatwala ettaka lyabwe mu mwaka 1987 neriwa LDC\nWaliwo ab’engenda basatu abakukulumidde entendekero ery’bannamateeka erya Law Development Centre okukozesa ettaka lyabwe kyoka nga tebannaba ku baliyirira, bano bagamba tebandi yagadde okwekubira nduulu mu kkooti mu kiseera kino wabula embanga eritwaliddwa tebaliyirirwanga ddene.\nBano bagamba nti oluba babonabona bwebati nga eteeka lye ttaka eririwo lyeri kyakola olwo singa eteeka gavumenti lyegala okuleeta eriGiwa obuyinza okukozesa ettaka ly’omuntu nasasulwa oluvanyuma. Aba LDC bagamba nti ssente z’abano zikyesibidde mu minisitule y’ebyobulamu.\nAbenganda basatu okuli Hassan Abdullahi Wadriff, Ahmed Wadriff ne Abdulfatah Wadriff, ssi basanyufu n’entendero ly’abannamateeka erya FDC, okulwaawo okubaliyirira ku ttaka lyabwe le batandise okukolerako emirimu gyabwe.\nBano bagamba gavumenti yatwala ettaka lyabwe mu mwaka 1987 neriwa LDC, lino eriweza decimals 26 erisangibwa mu zone ya Kitamanyangamba mu Kagugube Parish wano mu Kampala\nMu mwaka gwa 2002, gavumenti yawereza gavumenti valuer ettaka nalibariramu obukadde 143, kyoka nga okuva olyo bano batambudde n’ebakoowa nga tebafunanga ku munwe gwa ssente.\nBagamba n’omuwendo valuer gweyalagira bawebwe tebakiriziganya nagwo, puliida wa LDC atubulidde lwaki zino ssente zebagenda okubawa.\nWetwogerera LDC, ettaka lino etandise okulizimbako ekikomera, kyoka bano balina okutya nti singa kino kiggwa tebajja kusobola kubanja bantu ssente zabwe.\nGavumenti yaleeta ebbago mu palamenti nga eyagala ligiwe obunyiza okukozesa ettaka ly’omuntu yena, nga wewabeerawo enkaayana ssente ze azisanga mu kkooti. Bano bagamba nti olaba babonyebonye bwebati kuteeka eririwo kati olwo liri singa liyisibwa.\n‹ Embeera mu Zimbabwe: Ababaka ba palamenti mu Uganda baliko bye bagamba\nYou will be sacked, President Museveni warns striking doctors ›\nOkuzimba ekizimbe ku nsalo ya Uganda ne Rwanda ku ludda lwa Uganda kwayimirira\nPosted 54 min 1 sec ago..\nPoliisi ezudde omusajja, Philip Wabwire eyali abuze wiiki ewedde\nPosted 32 min 9 sec ago..\nAbabaka b’oludda oluvuganya boogedde ku ntujjo ya NRM\nPosted 39 min 9 sec ago..\nAbabaka ba NRM beekoze ekigenyi e Kiboga\nPosted 42 min 19 sec ago..


Bbeeyi ya kasooli esembayo ebeere ya 700/-\nEkibiina ekigatta abalimi mu ggwanga, ekya Uganda National Farmers Federation (UNFFE) kivuddeyo ku bbeeyi eyateereddwaawo gavumenti okubagulako kasooli gye bagamba nti tebagikkiririzaamu kubanga ebanyigiriza nga tebalina magoba ge bafunako.\n“Gavumenti yandibadde eteekawo bbeeyi ya 700/- nga yeesembayo okubeera wansi okusinziira ku bintu omulimi byateekamu ng’amusimba okusobola okukungula kkiro ya kasooli.“ Dr. Nuwamanya Kamuganga, Pulezidenti w’ekibiina bw’agamba.\nKiddiridde gavumeti okuteekaawo 500/- nga y’ebbeeyi esembayo okubeera wansi kwe bagenda okugulira kasooli ku balimi kyokka nga waliwo ebitundu ebimu gye bamugula wakati wa 150/- ne 300/-.\nAgambye nti, “Abalimi baatutukiridde nga beebuuza eky’okukola kubanga ensigo bagigula ku bbeeyi ya waggulu, ebigimusa, abapakasi okumukolamu omuddo, okukungula ku musiri nga n’okumutuusa awaka azitowa.\nTwakava mu mwoleso gw’abalimi e Jinja naye kkampuni ezitunda ensigo za kasooli zikoseddwa nga bagamba nti abalimi tebaguze nsigo eno ya kusimba sizoni egenda okutandika kuba tebalina katale.\nEra gavumenti yanyigiriza abalimi bwe yateekawo omusolo ku mitimbagano gy’empuliziganya ng’abamu ku balimi baabagobako kyokka nga kuno baafunirangako obubaka obukwata ku byobulimi n’obulunzi. Abalimi bangi baali bateeka obwesigwa mu babagulako ebirime byabwe oluvannyuma lw’okubitunda ne babaweereza ssente ku ssimu. Kyokka bino byonna bikalubye kubanga ssente ze babasalo mpitirivu.”\nAugustine Mwendya, akulira ekibiina kino agamba nti, kasooli y’emu ku mmere esinga okuliibwa mu ggwanga ng’ekozesebwa ebisolo n’abalimi ate ng’ekozesebwa ne mu makolero nga teyeetaaga kugayaalirirwa.\nTuli mu kusoomoozebwa kubanga embeera eno enyigiriza abalimi abamugula na bamukozesa.\nGrace Musimami Kezio, omwogezi w’ekibiina kino agamba nti kyandibadde kirungi ssente ezigula kasooli gavumenti okuziyisa mu kibiina kyabwe kino kubanga abalimi abatuufu beemanyi bulungi nga kyangu okutuuka ku balala.\nWabula baasabye abalimi okweyambisa sitoowa zaabwe ezeesudde mu bitundu eby’enjawulo okubayambako okutereka kasooli waabwe nga bajja kusasulayo ssente ntono ddala.


Bukedde Online - Kituufu ebigere bya Nabbi Omukazi biriko amafuta?\nKituufu ebigere bya Nabbi Omukazi biriko amafuta?\nKatikkiro atenderezza Msgr. Katende ng'aja...\nAbantu nga bagenda ewa Nabbi omukazi okubasabira.\nMagie Kayima amanyiddwa nga Nabbi omukazi azze na nkuba mpya. Bwe yabadde mu lumbe e Kawaala ng'akungubagira eyali bba, omugenzi Yiga Abizzaayo, yawuuniikirizza abantu bwe yabategeezezza ng'ebigere bye bwe biriko amafuta agagaba obugagga.\nNabbi Omukazi ng'asabira omusajja. Osooka kusiga nsigo.\nAbamu ku bakungubazi bakkiriza by'ayogera ne batandika okwesomba okufuna emikisa gy'obugagga kyokka ng'okukusabira osooka kuteeka ssente manya ‘ensigo' mu kisero kye yazze nakyo. Omanyi Nabbi Omukazi y'omu ku bayimbi abaakubidde abantu omuziki mu kivvulu kye baayise ‘‘okusiibula Yiga'' nga kyetabiddwaamu abayimbi abakooka ennyimba z'eddiini n'ez'ensi.\nBwe yatuuse ku luyimba ‘'Nabbi Omukazi'' n'ategeeza nti Yiga nga tannafa yaleka amugambye nti buli lw'ayimba oluyimba luno alina okusabira abantu kubanga lujjudde obubaka bwa mwoyo mutukuvu. Kwe kulagira abantu abaabadde mu lumbe ng'Ekkanisa ekubyeko nti awulira amafuta ku bigere bye.\nGenda ofune obugagga. Omusajja nga bamusabira.\nYasabye buli muntu okuggyayo ensigo gy'alina agiteeke ku bigere bye nga bwasaba ebintu bisatu by'ayagala era agenda kubifuna mbagirawo. Abantu baatandikiddewo okwesomba era obwedda bakanyama balwanagana nabo obuteerinnya. Kyokka abamu ku bakungubazi baawuliddwa nga beewuunaganya ng'abalokole bwe bamanyi okunoonya ssente nga beebuuza engeri ebigere by'omuntu gye biriko emikisa egigaggawaza.\nOmanyi Nabbi Omukazi\nAbawagizi ba Latif bamulabudde obutanyooma Ssegirinya\nAlimbye omusuubuzi okumuteekamu eddagala n'amubba obukadde 8\nAgambibwa okukumpanya ebijanjaalo by'omusuubuzi akwatiddwa\nOmugagga Ssebalamu kati ssente azifuuwa 'kisama'